sagorsarker/bangla-wikipedia huggingface dataset:
ইয়াহারি ওরে নো সেইশুন লাভ কমেডি ওয়া মাচিগাত্তেইরু

ইয়াহারি ওরে নো সেইশুন লাভ কমেডি ওয়া মাচিগাত্তেইরু হলো ২০১৩ সালে মুক্তি পাওয়া একটি মজার জাপানিজ অ্যানিমে, যা ওয়াতারু ওয়াতারির লিখিত উপন্যাস 'ইয়াহারি ওরে নো সেইশুন রাবুকোমে ওয়া মাচিগাত্তেইরু'-কে কেন্দ্র করে বানানো হয়েছে। সোনোবু উচ্চ বিদ্যালয়ে এমন অনেক প্রকারের কিশোর-কিশোরী শিক্ষার্থীরা রয়েছে যারা সেই বিদ্যালয় এবং আরও সবার সঙ্গে মানিয়ে নিতে পছন্দ করে। কিন্তু  সর্বদা একা থাকা হাচিমান হিকিগায়াকে জোর করে আরেকজন সর্বদা একা থাকা মেয়ে, ইউকিনো ইউকিনোসিতা এবং হিকিগায়ারই এক সহপাঠি ইউ ইউগাহামার সাথে বিদ্যালয়ে একটি পরিসেবা সংঘ গঠন করতে হয়। অতীতে একটি গাড়ি দূর্ঘটনার সাথে জড়িত হওয়ার ফলে, এই তিনজন একে অপরের বিভিন্ন কৈশোর সংক্রান্ত দায়িত্ব এবং প্রতিকূল অবস্থার মোকাবিলা করতে সাহায্যের হাত বাড়িয়ে দেয়।
এই অ্যানিমের প্রথম খন্ডটি প্রযোজিত হয়েছে ব্রেন'স বেস এবং পরিচালনা করেছেন আই ইয়োশিমুরা। সিরিজটির রচনায় রয়েছেন শোতারো সুগা, চরিত্র পরিকল্পনায় ইউ শিনদো, শিল্প পরিচালক শিগেমি ইকেদা, সঙ্গীত করেছেন মোনাকা, এবং সঙ্গীত পরিচালনায় আছেন সাতোশি মোতোয়ামা।
এই সিরিজ বা খন্ডটি ৫ই এপ্রিল ২০১৩ সালে প্রথমবার সম্প্রচারিত হয় টিবিএস এবং পরবর্তিকালে এমবিএস,সিবিএস আর বিএস-টিবিএস -এ।
ক্রাঞ্চিরোল অ্যানিমেটি অনলাইনের মাধ্যমে উত্তর আমেরিকা এবং বিশেষ কিছু নির্বাচিত দেশে সম্প্রচার করে। অ্যানিমে নেটওয়ার্ক এবং অ্যানিমে অন ডিমান্ড -ও সাথাসাথি অ্যানিমেটিকে স্ট্রিমিং করতে থাকে। এনবিসি ইউনিভার্সাল এন্টারটেইনমেন্ট জাপান ২৫ই ডিসেম্বর ২০১৩ সালে অ্যানিমেটি ব্লু-রে এবং ডি.ভি.ডি আকারে মুক্তি দেয় জাপানে।
সেন্টাই ফিল্মওয়ার্কস অনুমতিপত্র পেয়ে অ্যানিমেটির ডিজিটাল বিজ্ঞাপন বিতরন এবং উত্তর আমেরিকায় হোম মিডিয়া হিসেবে মুক্তি করে। পরে ম্যাডম্যান এন্টারটেইনমেন্ট এটিকে অস্ট্রেলিয়ায় ছাড়ার অনুমতি পায়। 
এই খণ্ডে ৫টি থিম সঙ্গীত রয়েছে: একটি ওপেনিং থিম, তিনটি ক্লোজিং থিম এবং একটি ইনসার্ট সঙ্গীত। ওপেনিং থিমটির নাম হলো "ইউকিতোকি" (ユキトキ) যেটি গেয়েছেন নাগি ইয়ানাগি আর মূল এন্ডিং থিমটা হলো সাওরি হায়ামি এবং নাও তোমোয়ার গাওয়া "হ্যালো অ্যলন"। নাও তোমোয়ার "হ্যালো অ্যলন - ইউ গীত -" গানটি অ্যানিমের পঞ্চম পর্বের শেষে ব্যবহার করা হয়েছে। বাড়তি পর্বটির শেষের গানটি হলো সাওরি হায়ামি এবং নাও তোমোয়ার গাওয়া "হ্যালো অ্যলন - ব্যান্ড অ্যারেঞ্জ -"। ইউকিনো ইউকিনোসিতা (সাওরি হায়ামি) আর ইউ ইউগাহামার (নাও তোমোয়া) দ্বারা একসাথে সম্পাদিত "বিটার বিটার সুইট" গানটি দ্বাদশতম পর্বে ইনসার্ট সঙ্গীত হিসেবে ব্যবহার করা হয়।।
নঙ্গানলুর

নঙ্গানলুর বা নঙ্গাইনল্লুর দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ ২০১১ খ্রিস্টাব্দের সেপ্টেম্বর মাসের পর থেকে নঙ্গানলুর চেন্নাই নগর নিগমের অন্তর্ভুক্ত হয়। লোকালয়টি চেন্নাই আন্তর্জাতিক বিমানবন্দরের অতি নিকটে অবস্থিত। তামিল ভাষায় নঙ্গাই-নল্লুর শব্দবন্দের অর্থ সুস্বভাবের নারী।
এখানে রয়েছে দীর্ঘ এবং প্রস্থ বিশিষ্ট একটি রোলার স্কেটিং রিং, যা সমগ্র তামিলনাড়ুর মধ্যে বৃহত্তম।
২০০১ খ্রিস্টাব্দের জনগণনা অনুযায়ী নঙ্গানলুর পুরসভার জনসংখ্যা ছিল ৮৬,২৩০ জন, যার মধ্যে হিন্দু মুসলিমের জৈন এবং খ্রিস্টান সংখ্যার আধিক্য দেখা যায়। তামিলনাড়ুর বাইরে থেকে আসা যথেষ্ট সংখ্যক লোক এখানে বসবাস করেন। মূলত আইটি সেক্টর গুলির প্রভূত উন্নতি এবং বহু আইটি পার্ক তৈরি হওয়ার কারণে শহরতলী নঙ্গানলুরের জনসমাগম উত্তরোত্তর বৃদ্ধি পেয়েছে।
নিকটবর্তী রেলওয়ে স্টেশন দুটি হলো চেন্নাই শহরতলি রেলওয়ের পালবন্তাঙ্গল রেলওয়ে স্টেশন এবং মীনমবক্কম রেলওয়ে স্টেশন। চেন্নাই মেট্রোর নীল লাইনের অন্তর্গত নঙ্গানলুর রোড মেট্রো স্টেশন এই লোকালয়ের নিকটবর্তী।
চেন্নাই এমটিসি বাস পরিষেবার মাধ্যমে নঙ্গানলুর চেন্নাই ও পার্শ্ববর্তী পুন্তমল্লী, ত্যাগরায়নগর, কীলকট্টলাই, তিরুবান্মিয়ুর, মূবরসমপেট্টাই, পেরম্বুর, কোয়মবেড়ু প্রভৃতি অঞ্চলের সাথে যুক্ত৷
বেঙ্গালুরুর গোলাপি পেঁয়াজ

বেঙ্গালুরুর গোলাপি পেঁয়াজ, বা স্থানীয়ভাষায় বলা হয় গুলাবি ইরুলি, হল কর্ণাটক রাজ্যের বেঙ্গালুরুর আশেপাশে জন্মানো পিঁয়াজের একটি প্রজাতি। এটি ২০১৫ সালে ভৌগোলিক নির্দেশক চিহ্ন পেয়েছে।
বেঙ্গালুরুর গোলাপি পেঁয়াজ জন্মায় বেঙ্গালুরু নগর জেলা, বেঙ্গালুরু গ্রামীণ জেলা, চিকবল্লাপুর জেলা এবং কোলার জেলায়। এছাড়াও এগুলি তুমকর, হাসান, দাবণগেরে, ধারওয়াড় এবং বাগলকোট জেলাতেও জন্মায়। ভারতের আর অন্য কোনও স্থানে গোলাপি পিঁয়াজের চাষ হয় না।
এই জাতের পেঁয়াজগুলি গোলকাকার এবং এগুলির চ্যাটাল তলের কন্দ রয়েছে। এদের অন্যান্য বৈশিষ্ট্য যা এগুলিকে অনন্য করে তোলে তা হল এদের গাঢ় লাল রঙ, অ্যান্থোসায়ানিন, ফেনল এবং তীব্র স্বাদ। এগুলিতে উচ্চ মাত্রার প্রোটিন, ফসফরাস, লৌহ এবং ক্যারোটিন রয়েছে বলে জানা যায়।
গোলাপি পিঁয়াজ উৎপাদনের আদর্শ শর্তগুলি হল: মাটির পি.এইচ মাত্রা ৬.৫ থেকে ৭ এর মধ্যে, বায়ুমণ্ডলীয় আর্দ্রতার পরিমাণ ৭০ থেকে ৭৫% এবং গড় তাপমাত্রা ২৫ °সে থেকে ৩০ °সে। যেহেতু এই অবস্থাগুলি বেঙ্গালুরু অঞ্চলের আশেপাশে পাওয়া যায়, এই জাতিটি বিশেষভাবে সেখানেই জন্মায়।
এই পেঁয়াজের তীব্র স্বাদ এগুলিকে আচারে ব্যবহারের উপযোগী করে তুলেছে।
বেঙ্গালুরু গোলাপি পিঁয়াজ ভারতে খুব কমই ব্যবহৃত হয়, কিন্তু বিদেশে, যেমন মালয়েশিয়া, সিঙ্গাপুর, ইন্দোনেশিয়া, বাহরাইন, সংযুক্ত আরব আমিরাত, বাংলাদেশ এবং শ্রীলঙ্কায় প্রচুর পরিমাণে রফতানি হয়।
২০১০-১১ অর্থবছরে ২২,০০০ টনেরও বেশি বেঙ্গালুরুর গোলাপি পেঁয়াজ অন্যান্য দেশে রফতানি করা হয়েছিল। অবশ্য এটি ২০০৩-০৪ এবং ২০০৫-০৬ সালে যথাক্রমে ৩৬,০০০ এবং ৩২,০০০ টনের রফতানি তুলনায় কম ছিল। কর্ণাটকে এই ফসলের জন্য একটি এইজেড (কৃষি রফতানি অঞ্চল) স্থাপনের পর পাঁচ বছরে ৫০০ কোটিরও বেশি মূল্যের গোলাপি পেঁয়াজ রফতানি করা হয়েছিল।
২০১৫ সালে বেঙ্গালুরু গোলাপি পিঁয়াজকে ভৌগোলিক নির্দেশক মর্যাদা দেওয়া হয়েছিল। এর ফলে বেঙ্গালুরু গোলাপি পেঁয়াজ উৎপাদক অ্যাসোসিয়েশনের সদর দফতর চিকবল্লাপুর এই বিশেষ জাতের পেঁয়াজের চাষের পেটেন্ট অধিকার পেয়েছিল।
প্রথম সেনুসরেত

প্রথম সেনুসরেত (মধ্য মিশরীয়: z-n-wsrt; /suʀ nij ˈwas.ɾiʔ/; ইংরেজি: Sesostris I ও Senwosret I) ছিলেন মিশরের দ্বাদশ রাজবংশের দ্বিতীয় ফ্যারাও। তিনি রাজত্ব করেছিলেন খ্রিস্টপূর্ব ১৯৭১ থেকে ১৯২৬ অব্দ (মতান্তরে খ্রিস্টপূর্ব ১৯২০ অব্দ থেকে ১৮৭৫ অব্দ) পর্যন্ত। প্রথম সেনুসরেত ছিলেন দ্বাদশ রাজবংশের সর্বাধিক শক্তিশালী রাজাদের অন্যতম। তাঁর বাবার নাম ছিল প্রথম আমেনেমহাত। প্রথম সেনুসরেত তাঁর খেপেরকারে প্রাক্-নামটির দ্বারাও পরিচিত, এই নামটির অর্থ “রে-র কা সৃষ্টি হয়”।
শাবাকা পাথর

শাবাকা পাথর (অপর নাম: শাবাকো পাথর) একটি প্রাচীন মিশরীয় ধর্মীয় লিপি-সংবলিত প্রত্নবস্তু। এটি মিশরের পঞ্চবিংশ রাজবংশের সমসাময়িক।
একটি নাতিদীর্ঘ ভূমিকা ও পরিশিষ্ট সারসংক্ষেপ সহ লিপিটি দু’টি প্রধান ভাগে বিভক্ত। প্রথম ভাগের বিষয়বস্তু হোরাসের মাধ্যমে পিতাহ্ কর্তৃক উচ্চ ও নিম্ন মিশরের রাজনৈতিক ঐক্যবদ্ধকরণ এবং দ্বিতীয় ভাগটি হল "মেমফিসীয় ধর্মতত্ত্ব" বা "মেমফিসীয় নাটক" নামে পরিচিত একটি সৃষ্টি উপাখ্যান, যার মাধ্যমে পিতাহ্কে দেবতা সহ সকল বস্তুর স্রষ্টা হিসেবে প্রতিষ্ঠা দান করা হয়েছিল।
এই লিপিটিতে উল্লেখ করা হয়েছে যে, মেমফিস শহরেই মিশরকে ঐক্যবদ্ধ করা হয়েছিল। লিপিটিতে আরও বলা হয়েছে যে, ওসাইরিসের মৃতদেহ নদীতীরে ভেসে এলে তাঁকে এই শহরেই সমাধিস্থ করা হয়।
পরবর্তী বছরগুলিকে পাথরটিকে সম্ভবত একটি জাঁতাকল হিসেবে ব্যবহার করা হয়েছিল, যার ফলে এটির গায়ে উৎকীর্ণ চিত্রলিপিগুলি ক্ষতিগ্রস্ত হয়। পররবর্তীকালে অন্যান্য ইচ্ছাকৃত ক্ষতিসাধনের ফলেও উৎকীর্ণ লিপিগুলি আরও অস্পষ্ট হয়ে যায়।
নাসিকের আঙুর

নাসিকের আঙুর হল আঙুরের একটি প্রজাতি, যেটি নাসিক জেলায় উৎপাদিত হয়। এই জেলা "ভারতের "আঙুর রাজধানী" হিসাবে পরিচিত। দেশ থেকে মোট আঙুর রফতানির অর্ধেকেরও বেশি অবদান নাসিকের।
"ভারতের আঙুর রাজধানী" নামে পরিচিত নাসিক, দেশের শীর্ষস্থানীয় আঙুর উৎপাদক। ২০১৫ সালের ডিসেম্বর মাসের হিসেব অনুযায়ী এখানে আঙুর চাষের আওতায় প্রায় ১.৭৫ লক্ষ হেক্টর জমি রয়েছে। এখানে প্রতি হেক্টরে প্রায় ২০ মেট্রিক টন হিসেবে মোট ১০ লাখ মেট্রিক টন আঙুর উৎপাদিত হয়। প্রায় ৮,০০০ একর জমি দ্রাক্ষাসুরা প্রস্তুতের জন্য প্রয়োজনীয় আঙুরের চাষের জন্য ব্যবহৃত হয়। নাসিক জেলার আঙুর উৎপাদনের ক্ষেত্রগুলি হল কালওয়ান, পিন্ট ইগতপুরী, সিন্নার, নিফাদ, ইয়েলা, নন্দগাঁও, সাতানা, ফুরগানা, দিনদোরি, মেলগাঁও।
ভারত থেকে আঙুর রফতানির ৫৫ শতাংশ এবং মহারাষ্ট্র রাজ্যের ৭৫% নাসিকে উৎপাদিত হয়। নাসিকের আঙুর রফতানি ২০০৩ সালে প্রায় ৪,০০০ মেট্রিক টন থেকে বেড়ে ২০১৩ সালে ৪৮,০০০ মেট্রিক টনেরও বেশি হয়েছিল। ২০১৪ সালে রফতানি আরও বেড়ে ৬৫,০০০ মেট্রিক টনেরও বেশি হয়েছে। রফতানির প্রায় অর্ধেক অংশ নেদারল্যান্ডসে যায়; পরবর্তী প্রধান গন্তব্যস্থলগুলি হল জার্মানি, যুক্তরাজ্য এবং বেলজিয়াম। ২০১৩-১৪ সালে, রাশিয়া এবং চীন নাসিক আঙুরের প্রধান বাজার হিসাবে আত্মপ্রকাশ করেছিল।
ভৌগোলিক নির্দেশকের সামগ্রী (নিবন্ধকরণ এবং সুরক্ষা) আইন, ১৯৯৯ অনুযায়ী, ২০১০-১১ সালে নাসিক আঙুর ভৌগোলিক নির্দেশকের মর্যাদা লাভ করেছিল।
মাড়িবক্কম

মাড়িবক্কম দক্ষিণ ভারতের তামিলনাড়ু রাজ্যের চেন্নাই জেলার একটি আবাসিক অঞ্চল৷ এটি মূলত দক্ষিণ-পূর্ব চেন্নাইয়ের একটি লোকালয়৷ অতি সম্প্রতি ২০১১ খ্রিস্টাব্দের সেপ্টেম্বর মাসে এটিকে চেন্নাই জেলা ও বৃৃহত্তর চেন্নাই পুরসভার অন্তর্ভুক্ত করা হয়৷
২০০১ খ্রিস্টাব্দে ভারতের জনগণনা অনুযায়ী মাড়িবক্কম জনগণনা নগরের জনসংখ্যা ছিলো ১৪,৯৪০ জন, যার মধ্যে পুরুষ ৭,৬২১ ও নারী সংখ্যা ৭,৩১৯ জন তথা প্রতি হাজার পুরুষে নারী ৯৬০ জন৷ ছয় বৎসর অনূর্ধ্ব শিশু জনসংখ্যার ৮.৫৭ শতাংশ তথা ১,২৮০ জন, যেখানে শিশুপুত্র ৬১৫ ও শিশুকন্যা ৬৬৫৷ মোট সাক্ষরতারহার ৯৫.৯৪ শতাংশ, যেখানে পুরুষ সাক্ষরতার হার ৯৮.৩৪ শতাংশ ও নারী সাক্ষরতার হার ৯৩.৪০ শতাংশ৷
মাড়িবক্কমের উত্তর দিকে রয়েছে আদমবক্কম ও গিণ্ডি, উত্তর-পূর্ব দিকে বেলাচেরি ও আদিয়ার, পূর্ব দিকে পল্লীকরনাই, দক্ষিণ-পশ্চিম দিকে তাম্বরম, দক্ষিণ দিকে মেটবক্কম, পশ্চিম দিকে নঙ্গানলুর ও উত্তর-পশ্চিম দিকে রয়েছে সেন্ট থমাস মাউন্ট৷
হাজেরা

হাজারাহ () বা হাজার () ছিলেন নবী ইব্রাহিমের স্ত্রী এবং নবী ইসমাইলের মাতা। তিনি ইসলামের একজন সম্মানিত নারী। ইসলামি বিশ্বাসমতে, তিনি ছিলেন এক মিশরীয় রাজার কন্যা, যিনি তাকে ইব্রাহিমের কাছে উপহারস্বরূপ প্রেরণ করেছিলেন। কুরআনে তার নাম সরাসরি উল্লেখিত না হলেও, তার স্বামীর কাহিনীর মাধ্যমে তাকে উল্লেখ ও ইঙ্গিত করা হয়েছে। অবশেষে পুত্র ইসমাইলের সাথে তিনি ফারান মরুভূমিতে, ইসলামি দৃষ্টিভঙ্গিতে হেজাজ হিসেবে দেখা হয়, স্থায়ী হন। হাজারাকে একত্ববাদের একজন বিশিষ্ট ও গুরুত্বপূর্ণ কুলমাতা হিসাবে সম্মান করা হয়, কেননা ইসমাইলের মাধ্যমে তার বংশধারা থেকেই ইসলামের সর্বশেষ নবী মুহাম্মদের আগমন ঘটে। ইহুদি ও খ্রিষ্টধর্মে হাজারাকে "হাগার" () নামে অবিহিত করা হয়।
থিরায়াট্টম

থিরায়াট্টম হল ভারতের কেরল রাজ্যের দক্ষিণ মালাবার অঞ্চলের একটি আচারমূলক আনুষ্ঠানিক সম্পাদন। এটি নৃত্য, থিয়েটার, সংগীত, ব্যঙ্গ, মুখমণ্ডল এবং শরীরের বর্ণলেপন, মুখোশের ব্যবহার, মার্শাল আর্ট এবং ধর্মীয় আচার মিশ্রিত একটি অনুষ্ঠান। এই প্রাণবন্ত শিল্প রূপটির প্রাচীন সভ্যতার ঐতিহ্য এবং রীতিনীতিগুলির সাথে অত্যন্ত সাদৃশ্য রয়েছে। 
থিরায়াট্টম সাধারণত কেরালায় "কাভুকাল" (পবিত্র উপবন) এবং দক্ষিণ মালাবার অঞ্চলের (কালিকট এবং মালাপ্পুরম জেলা) মন্দিরগুলিতে প্রদর্শিত হত। ঐতিহ্যগতভাবে, শুধুমাত্র "পেরুমান্নান" সম্প্রদায়ের অধিকার ছিল "কাভুকাল" এবং মন্দিরে এই বিশিষ্ট শিল্প রূপটি সম্পাদন করার। আজকের দিনে, "পানান" এবং "চেরুমার" সম্প্রদায়ের সদস্যরাও থিরায়ট্টম প্রদর্শন করার অধিকার পেয়েছেন। এই শিল্প রূপের কিংবদন্তিগুলি সমান, তবে প্রতিটি সম্প্রদায়ের থিরায়াট্টম সম্পাদনের জন্য নিজস্ব অনন্য বিশ্বাস, শৈলী, পোশাক এবং রীতিনীতি রয়েছে।
থিরায়াট্টম বিভিন্ন বিষয় নিয়ে অভিনীত হয়, তার মধ্যে যেমন আছে ঈশ্বরত্বের মত বিষয়, তেমনি আছে কিংবদন্তি সামাজিক ব্যক্তিত্বের মত বিষয় নিয়ে অভিনয় যাঁদের বীরত্ব স্থানীয় অঞ্চলগুলিতে জনপ্রিয়। আদিবাসীরা ‘কুলাম’ বা ‘মুর্তি’ নামে পরিচিত তাদের দেবদেবীদের প্রতি ভক্তি সহকারে থিরায়াট্টম উদ্‌যাপন করে। নৃত্যশিল্পীরা প্রাণবন্ত অনন্য পোশাক এবং অলঙ্কারে নিজেদের ‘কুলাম’ এর মত সাজায়।
কুলামের পোশাকের দুটি গুরুত্বপূর্ণ দিক হল মুঘামেজুথু (মুখের চিত্রকর্ম) এবং মেলিজুথু (দেহের চিত্রকর্ম), দক্ষ শিল্পীরা এই কাজটি করেন। প্রাকৃতিক সামগ্রী, যেমন গাছের পাতা ও বাকল বা বাঁশ ও নারকেল গাছ থেকে মুখোশ, চুল এবং দাড়ি তৈরি করা হয়। অভিনয়শিল্পীরা মোহগ্রস্তের মত 'কুলাম' এর চরিত্রে প্রবেশ করেন এবং তাঁরা কুলামের পবিত্র আক্রমণাত্মক পদক্ষেপ এবং ভঙ্গিতে অভিনয় করেন। থিরায়াট্টম নৃত্য পরিবেশন করার সময় নৃত্যশিল্পীদের অসামান্য নমনীয়তা থাকা প্রয়োজন। কেউ কেউ বিশ্বাস করেন যে মার্শাল আর্টের অনেক রূপই এর থেকেই উদ্ভূত হয়েছে। “ভাল” (তরোয়াল), “পারিচা” (ঢাল), "শূলম" (ত্রিশূল), "কুন্থাম" (গোলক), "অম্বুমভিলুম" (ধনুক এবং তীর) এর মতো কয়েকটি অস্ত্র সাধারণত থিরায়াট্টমে ব্যবহৃত হয় ।
জারকা (চলচ্চিত্র)

জারকা ১৯৮৬ সালে মুক্তিপ্রাপ্ত বাংলাদেশী লোকজ নাট্ট্য পটভূমির ফোক ফ্যান্টাসি চলচ্চিত্র। চলচ্চিত্রটি পরিচালনা করেছেন আবুল খায়ের বুলবুল। শ্রেষ্ঠাংশে অভিনয় করেছেন সোহেল রানা, রোজিনা, মান্না ও রাজীব সহ আরও অনেকে।
চলচ্চিত্রটি ১৯৮৬ সালে বাংলাদেশে মুক্তি পায়।মুক্তির পর ছবিটি ব্যাবসায়িক সফল হয়।
এলাকার সর্দার তার এলাকায় কেউ ইসলাম প্রচার বা গ্রহণ করলে গর্দান কর্তন করে ফেলে। তবে তােই স্বীয় কন্যা মুসলিমধর্মে আকৃষ্ট হয়ে এক তরুণের প্রেমে পড়ে তাকে ঘিরে দুই গোত্রের মাঝে বিবাদ শুরু হয়।
"জারকা" চলচ্চিত্রের গান রচনা করেছন মনিরুজ্জামান মনির, জাহানারা ভূইয়া ও আবুল খায়ের বুলবুল সুর ও সঙ্গীতায়োজন করেছেন আলম খান এবং গানে কণ্ঠ দিয়েছেন রুনা লায়লা, সাবিনা ইয়াসমিন, খুরশিদ আলম ও এন্ড্রু কিশোর।
অগ্নিপুরুষ (চলচ্চিত্র)

অগ্নিপুরুষ ১৯৯০ সালে মুক্তিপ্রাপ্ত বাংলাদেশী মারপিট-ধর্মী নাট্ট্য চলচ্চিত্র। চলচ্চিত্রটি পরিচালনা করেছেন রায়হান মুজিব। শ্রেষ্ঠাংশে অভিনয় করেছেন জসিম, অঞ্জনা, মান্না সহ আরও অনেকে।
চলচ্চিত্রটি ১৯৯০ সালে বাংলাদেশে মুক্তি পায়।মুক্তির পর ছবিটি ব্যাবসায়িক সফল হয়।
প্রেম দিওয়ানা

প্রেম দিওয়ানা ১৯৯৩ সালের বাংলাদেশী প্রণয়ধর্মী নাট্ট্য চলচ্চিত্র। চলচ্চিত্রটি পরিচালনা করেছেন মনতাজুর রহমান আকবর। শ্রেষ্ঠাংশে অভিনয় করেছেন মান্না, চম্পা, রাজীব, হুমায়ূন ফরীদি, দিলদার, সঙ্গীতা, শাহীন আলম সহ আরও অনেকে। চলচ্চিত্রটি ১৯৯৩ বাংলাদেশে মুক্তি পায়। মুক্তির পর ছবিটি ব্যাবসায়িক সফল হয়।
"প্রেম দিওয়ানা" ছবিতে অভিনয়ের জন্য আলমগীর পিকচার্স প্রথমে ইলিয়াস কাঞ্চনকে প্রস্তাব দিয়েছিল, এছাড়া পরিচালক দুটি চরিত্রে শাবনাজ ও নাইমকে দিতে চেয়েছিলেন, পরে এদের বদলে মান্না, শাহীন আলম এবং সঙ্গীতাকে নেয়া হয়েছিল।
"প্রেম দিওয়ানা" চলচ্চিত্রের গান রচনা করেছন সুন্সি ওয়াদুদ, আহমেদ জামান চৌধুরী সুর ও সঙ্গীতায়োজন করেছেন শেখ সাদী খান এবং গানে কণ্ঠ দিয়েছেন রুনা লায়লা, সাবিনা ইয়াসমিন, এন্ড্রু কিশোর, সামিনা চৌধুরী, জাহানারা ফেরদৌসি খান ঝুমু, রওনক ফেরদোস খান জোনাক।
জীবন দিয়ে ভালোবাসি

জীবন দিয়ে ভালোবাসি ১৯৯৪ সালের বাংলাদেশী প্রণয়ধর্মী নাট্ট্য চলচ্চিত্র। চলচ্চিত্রটি পরিচালনা করেছেন "শাহ আলম কিরণ"। শ্রেষ্ঠাংশে অভিনয় করেছেন মান্না, রানী, রাজীব, হুমায়ূন ফরীদি, নাসির খান, খালেদা আক্তার কল্পনা সহ আরও অনেকে।
চলচ্চিত্রটি ১৯৯৪ বাংলাদেশে মুক্তি পায়। মুক্তির পর ছবিটি ব্যাবসায়িক সফল হয়।
"জীবন দিয়ে ভালোবাসি" চলচ্চিত্রের গান রচনা সুর ও সঙ্গীতায়োজন করেছেন আহমেদ ইমতিয়াজ বুলবুল এবং গানে কণ্ঠ দিয়েছেন এন্ড্রু কিশোর, শাকিলা জাফর, বেবী নাজনীন, আগুন, লিপি নাসরীন।
ডিস্কো ড্যান্সার (১৯৯৪-এর বাংলাদেশী চলচ্চিত্র)

ডিস্কো ড্যান্সার ১৯৯৪ সালের বাংলাদেশী প্রণয়ধর্মী নাট্ট্য চলচ্চিত্র। চলচ্চিত্রটি পরিচালনা করেছেন মনতাজুর রহমান আকবর। শ্রেষ্ঠাংশে অভিনয় করেছেন মান্না, চম্পা, রাজীব, সঙ্গীতা, খালেদা আক্তার কল্পনা সহ আরও অনেকে। চলচ্চিত্রটি ১৯৯৪ বাংলাদেশে মুক্তি পায়। মুক্তির পর ছবিটি ব্যাবসায়িক সফল হয়।
টাংগাইলের ক্রান্তি ভালবাসে তার প্রেমিকাকে।ওদিকে প্রেমিকার মা বাবা চান না ক্রান্তির সাথে বিয়ে হোক তার মেয়ের।
"ডিস্কো ড্যান্সার" চলচ্চিত্রের গান সুর ও সঙ্গীতায়োজন করেছেন শেখ সাদী খান।
"ডিস্কো ড্যান্সার" চলচ্চিত্রের গানের কথা লিখেছেন আহমদ জামান চৌধুরী ও মুনশী ওয়াদুদ।
প্রথমে এই চলচ্চিত্রের প্রধান ভূমিকায় ইলিয়াস কাঞ্চন এর অভিনয়ের কথা ছিল। কিন্তু পরবর্তীতে মান্না চূড়ান্ত হয়।
এফডিসিতে এই চলচ্চিত্রের শুটিং চলাকালে চলচ্চিত্রটির প্রধান অভিনেত্রী চম্পা বখাটে দারা হেনস্তার শিকার হয়, পরবর্তীতে মান্নার পরামর্শ মোতাবেক রমনা থানা অভিমুখে রওয়ানা দিলে বখাটেও পিছু নেয়, বখাটের পিছনে আবার মান্না পিছু নেয় এরপর মান্না বখাটেকে ধরে রমনা থানায় সোপর্দ করে 
একটি দৃশ্যে ছবির খলনায়ক নায়িকাকে ধরে মাটি থেকে প্রায় দুই হাজার ফুট উঁচুতে তার দিয়ে ঝুলিয়ে রাখেন, দুই পাহাড়ের মধ্যে। নায়ক এক পাহাড় থেকে তার বেয়ে বেয়ে নায়িকাকে উদ্ধার করবে। এমন দুদর্ষ দৃশ্য স্টান্টম্যোন ছাড়াই ছবির নায়ক মান্না দৃশ্যের অভিনয় করে।
ঢাকার জলবায়ু

<templatestyles src="Module:Coordinates/styles.css"></templatestyles>
ঢাকা একটি উষ্ণ, আর্দ্র এবং আর্দ্র গ্রীষ্মমন্ডলীয় জলবায়ুর এলাকা। কোপেন জলবায়ু শ্রেণিবিভাগের অধীনে, ঢাকার রয়েছে গ্রীষ্মমন্ডলীয় আর্দ্র এবং শুষ্ক জলবায়ু। এই শহরে বর্ষাকালে বার্ষিক গড় তাপমাত্রা এবং মাসিক মানে এর মধ্যে পরিবর্তিত হয় জানুয়ারি এবং আগস্টে। বার্ষিক গড় বৃষ্টিপাতের প্রায় ৮০% অর্থাৎ বর্ষা মৌসুমে ঘটে যা মে থেকে সেপ্টেম্বরের শেষ পর্যন্ত স্থায়ী হয়। যানজট এবং শিল্পকারখানার বর্জ্য থেকে নির্গত দূষিত বায়ু এবং পানি প্রতিনিয়তই জনস্বাস্থ্য এবং শহরের জীবনযাত্রার মানকে প্রভাবিত করে। ঢাকার আশেপাশের জলাশয় এবং জলাভূমি ধ্বংসের সম্মুখীন হচ্ছে কারণ এগুলো বহুতল ভবন নির্মাণ এবং অন্যান্য রিয়েল এস্টেট উন্নয়নের জন্য ভরাট করা হচ্ছে। দূষিত হয়ে আবাসস্থলের এই ধরনের ক্ষয়-ক্ষতি, এখানকার জীববৈচিত্র্যের অনেকটাই ধ্বংসের পথে। 
ঢাকা ও এর আশেপাশে ঠাণ্ডা আবহাওয়া খুবই অসহনীয়। এলানে যখন তাপমাত্রা কমে সর্বনিম্ন বা তার কম, তখন গরম পোশাক ছাড়া এবং ঘরবাড়িহীন বসবাসকারী লোকেরা ঠান্ডায় মারা যেতে পারে। 
ঢাকায় গ্রীষ্মমন্ডলীয় আর্দ্র ও শুষ্ক জলবায়ু রয়েছে। বর্ষাকালে এখানে বার্ষিক গড় বৃষ্টিপাতের প্রায় ৮০% অর্থাৎ ১,৮৫৪ মিলিমিটার (৭৩) হয়ে থাকে in) মে এবং সেপ্টেম্বর মাসের মধ্যে। 
জলবায়ু পরিবর্তন বাংলাদেশের গ্রামাঞ্চলে বসবাসকারী অনেক মানুষকে শহরমুখী করতে বাধ্য করেছে যার ফলে ঢাকার বস্তিতে জনসংখ্যার ঘনত্ব বৃদ্ধি পায়। যেহেতু বাংলাদেশ ইতিমধ্যেই সমুদ্রপৃষ্ঠ থেকে ২০ ফুটেরও কম, তাই একবিংশ শতাব্দীর শেষ নাগাদ দেশের এক চতুর্থাংশেরও বেশি এলাকা জলে প্লাবিত হবে এবং ১৫ মিলিয়ন মানুষ বাস্তুচ্যুত হবে বলে আশঙ্কা রয়েছে। ঢাকার জনসংখ্যা বর্তমানে ১৩ মিলিয়ন, যা ২০২৫ সালের মধ্যে ২০ মিলিয়নে উন্নীত হবে বলে অনুমান করা হচ্ছে। এতে পানিবাহিত রোগসহ অন্যান্য বিভিন্ন রোগের প্রাদুর্ভাবের আশঙ্কা কর হচ্ছে। জাতিসংঘ ও ডব্লিউডব্লিউএফ-এর এক প্রতিবেদনে সতর্ক করে বলা হয়েছে যে, ঢাকা এশিয়ায় জলবায়ু পরিবর্তনের ঝুঁকিতে শীর্ষে রয়েছে। 
বর্ষাকাল সাধারণত শুরু হয় জুন থেকে সেপ্টেম্বর পর্যন্ত। বাংলাদেশ আবহাওয়া অধিদপ্তরের তথ্যের ভিত্তিতে মৌসুমী বৃষ্টিপাতের পরিসংখ্যান নিম্নরূপঃ 
<nowiki></br></nowiki>
আবহাওয়া পরিবর্তনের ফলে যে প্রাকৃতিক দূর্যোগগুলো হয়ে থাকে তা হলো গ্রীষ্মমন্ডলীয় ঘূর্ণিঝড়, টর্নেডো, মেঘ বিস্ফোরণ এবং আকস্মিক বন্যা ।
মহা ভূমিকম্প (চলচ্চিত্র)

মহা ভূমিকম্প ১৯৯৪ সালের বাংলাদেশী প্রণয়ধর্মী নাট্ট্য চলচ্চিত্র। চলচ্চিত্রটি পরিচালনা করেছেন সুভাষ সোম। শ্রেষ্ঠাংশে অভিনয় করেছেন মান্না, বনশ্রী, আমিন খান, আহমেদ শরীফ, খালেদা আক্তার কল্পনা সহ আরও অনেকে।
চলচ্চিত্রটি ১৯৯৪ বাংলাদেশে মুক্তি পায়। মুক্তির পর ছবিটি ব্যাবসায়িক সফল হয়।
"মহা ভূমিকম্প" চলচ্চিত্রের গান রচনা করেছেন গাজী মাজহারুল আনোয়ার ও দেওয়ান নজরুল। সুর ও সঙ্গীতায়োজন করেছেন আবু তাহের এবং গানে কণ্ঠ দিয়েছেন শাকিলা জাফর, বেবী নাজনীন, খালিদ হাসান মিলু, ঝুমু খান ও শুভ্র দেব।
লরা ফার্স্ট

লরা ফার্স্ট (; জন্ম: ২৪ এপ্রিল ১৯৯১) একজন ২.০ পয়েন্ট জার্মান হুইলচেয়ার বাস্কেটবল খেলোয়াড়। তিনি ১৯৯১ সালের ২৪ এপ্রিল মিউনিখে জন্মগ্রহণ করেছিলেন।
লরা আরবিবি মিউনিখ দলের খেলার সাথে সাথে জার্মান জাতীয় হুইলচেয়ার বাস্কেটবল দলের প্রতিনিধিত্ব করে ২০১৪ মহিলা ওয়ার্ল্ড হুইলচেয়ার বাস্কেটবল চ্যাম্পিয়নশিপে রৌপ্য অর্জন করেছিলেন।
তিনি বহুবার বার তাঁর দেশের হয়ে হুইলচেয়ার বাস্কেটবল দলের প্রতিনিধিত্বব করেছেন, তাঁর মধ্যে আছে ২০১৪ সালের কানাডাতে আইডাব্লুবিএফ ওয়ার্ল্ড চ্যাম্পিয়নশিপ, ২০১৬ সালের রিউ দি জানেইরু গ্রীষ্মের প্যারালিম্পিক তিনি সেখানে রৌপ্য পদক লাভ করেছিলেন। ২০১৮ সালে হামবুর্গ, আইডাব্লুবিএফ ওয়ার্ল্ড চ্যাম্পিয়নশিপ।
ফারজানা রাজা

ফারজানা রাজা একজন পাকিস্তানি মহিলা রাজনীতিবিদ, যে বেনজির আয় সহায়তা কর্মসূচির সভাপতি হিসেবে দায়িত্ব পালন করছেন। এছাড়া তিনি পাকিস্তান জাতীয় পরিষদের সদস্য ছিলেন।
ফারজানা ১৯৭০ সালের ২ ফেব্রুয়ারি জন্মগ্রহণ করেন।<ref name="dawn/23april2013"></ref> তিনি পীর ইলাহি বক্স এর নাতনি।<ref name="profile/pap"></ref> তিনি রাওয়ালপিন্ডির চাকলালা সরকারি বিদ্যালয়ে প্রাথমিক শিক্ষা এবং ভিকারুননিসা কলেজ থেকে মাধ্যমিক শিক্ষা শেষ করেন। তিনি ১৯৮৯ সালে পাঞ্জাব বিশ্ববিদ্যালয় থেকে স্নাতক ডিগ্রি অর্জন করেন।
২০০২ সালের পাকিস্তানের সাধারণ নির্বাচনে ফারজানা পাকিস্তান পিপলস পার্টির মনোনীত প্রার্থী হিসেবে পাঞ্জাব প্রাদেশিক পরিষদের সদস্য নির্বাচিত হন। তিনি সংরক্ষিত নারী আসনের সদস্য নির্বাচিত হয়েছিলেন।
২০০৮ সালের নির্বাচনে তিনি পাকিস্তান পিপলস পার্টির মনোনয়নে পাকিস্তান জাতীয় পরিষদের সদস্য নির্বাচিত হয়েছিলেন। তিনি সংরক্ষিত নারী আসনের জন্য সদস্য নির্বাচিত হয়েছিলেন। ২০০৮ সালে ফারজানা বেনজির আয় সহায়তা কর্মসূচির সভাপতি নির্বাচিত হন।
২০১২ সালে ফারজানা প্রধানমন্ত্রী ইউসুফ রাজা গিলানি ফেডারেল মন্ত্রিসভার দপ্তর বিহীন মন্ত্রী হন, তিনি ফেডারেল মন্ত্রীর মর্যাদা পেয়েছিলেন। রাজা পারভেজ আশরাফ প্রধানমন্ত্রী হলে তার মন্ত্রিসভাও তিনি দপ্তর বিহীন মন্ত্রী ছিলেন।
মায়া লিন্ডহোম

মায়া লিন্ডহোম (; জন্ম: ২০ ডিসেম্বর ১৯৯০) একজন ২.৫ পয়েন্ট জার্মান হুইলচেয়ার বাস্কেটবল খেলোয়াড়।
মায়া জার্মান জাতীয় হুইলচেয়ার বাস্কেটবল দলের প্রতিনিধিত্ব করে ২০১২ সা্লের লন্ডন মহিলা গ্রীষ্মের প্যারালিম্পিকে স্বর্ণপদক লাভ করেছিলেন। তিনি বহুবার বার তাঁর দেশের হয়ে হুইলচেয়ার বাস্কেটবল দলের প্রতিনিধিত্বব করেছেন, তাঁর মধ্যে আছে ২০১১ সালের ইউরোপীয় দলগত খেতাব, ২০১৩ সালে ইউরোপীয় দলগত রানার্স-আপ এবং ২০১৬ সালের রিউ দি জানেইরু গ্রীষ্মের প্যারালিম্পিক তিনি সেখানে রৌপ্য পদক লাভ করেছিলেন। এই উল্লেখ সফলতার জন্য জার্মানির রাষ্ট্রপতি জোয়াচিম গৌক জার্মানি দলকে জার্মানের সর্বোচ্চ ক্রীড়া সম্মান, সিলবারনেস লরবার্ব্লাট (সিলভার লরেল লিফ) দিয়ে ভূষিত করেছিলেন।
রাজ পথের রাজা

রাজ পথের রাজা ১৯৯৪ সালের বাংলাদেশী নাট্ট্য চলচ্চিত্র। চলচ্চিত্রটি পরিচালনা করেছেন নাদিম মাহমুদ। শ্রেষ্ঠাংশে অভিনয় করেছেন মান্না, শিল্পী, শাহনাজ, রাজীব সহ আরও অনেকে।
চলচ্চিত্রটি ১৯৯৪ বাংলাদেশে মুক্তি পায়। মুক্তির পর ছবিটি ব্যাবসায়িক সফল হয়।
"রাজ পথের রাজা " চলচ্চিত্রের গান রচনা করেছেন আহমেদ ইমতিয়াজ বুলবুল ও এনায়েত করিম। সুর ও সঙ্গীতায়োজন করেছেন আহমেদ ইমতিয়াজ বুলবুল এবং গানে কণ্ঠ দিয়েছেন রুনা লায়লা, শাকিলা জাফর, কনকচাঁপা, আগুন, শান্তা শ্রাবনী, রক্সি, আলম খন্দকার।
সূর্য্য তোরণ

সূর্য্য তোরণ হল একটি জনপ্রিয় বাংলা চলচ্চিত্র যা পরিচালনা করেন অগ্রদূত। এই চলচ্চিত্রটি ২১ নভেম্বর ১৯৫৮ সালে নবারুন চিত্র প্রাইভেট লিমিটেড ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন হেমন্ত মুখোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সুচিত্রা সেন, ছবি বিশ্বাস, তুলসী চক্রবর্তী এবং ভানু বন্দ্যোপাধ্যায়।
মাসুদ হিলালী

মোহাম্মদ মাসুদ হিলালী বাংলাদেশের কিশোরগঞ্জ জেলার রাজনীতিবিদ ও কিশোরগঞ্জ-৩ আসনের সাবেক সংসদ সদস্য।
মোহাম্মদ মাসুদ হিলালী কিশোরগঞ্জ জেলায় জন্মগ্রহণ করেন।
মাসুদ হিলালী কিশোরগঞ্জ জেলা বিএনপির সাবেক সাধারণ সম্পাদক ও উপদেষ্টা। তিনি ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে কিশোরগঞ্জ-৩ আসন থেকে সংসদ সদস্য নির্বাচিত হন।
১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে কিশোরগঞ্জ-৩ আসন থেকে তিনি পরাজিত হয়েছিলেন।
আজমীর রাজ্য

১৯৫০ থেকে ১৯৫৬ সাল পর্যন্ত অজমের রাজ্য ছিল ভারতীয় ভূখণ্ডের অন্তর্গত একটি পৃথক রাজ্য। এই রাজ্যের রাজধানী ছিল অজমের। ১৯৪৭ সালের ১৫ অগস্ট পূর্বতন অজমের-মেরওয়াড়া প্রদেশটি একটি পৃথক প্রদেশ হিসেবেই ভারত অধিরাজ্যের অন্তর্ভুক্ত হয়। ১৯৫০ সালে এই প্রদেশটির নামকরণ হয় অজমের রাজ্য। সেই সময় এটি রাজস্থান রাজ্যের মধ্যে একটি ছিটমহল হিসেবে ছিল। ১৯৫৬ সালে রাজ্য পুনর্গঠন আইন কার্যকর হলে এই রাজ্যটি রাজস্থানের অন্তর্ভুক্ত হয়।
১৮১৮ সালে ব্রিটিশরা মারাঠাদের থেকে অজমের-মেরওয়াড়ার অঞ্চলটি কিনে নেয়। ব্রিটিশ ভারতের ব্রিটিশ নিয়ন্ত্রিত এই অজমের-মেরওয়াড়া প্রদেশটির ভূখণ্ড নিয়েই অজমের রাজ্য গঠিত হয়েছিল। ভারতের স্বাধীনতা অর্জনের পরে অজমের-মেরওয়াড়া ভারতীয় সংঘের একটি প্রদেশে পরিণত হয়।
১৯৫০ সালের ২৬ জানুয়ারি পর্যন্ত অজমের-মেরওয়াড়া ছিল একটি প্রদেশ। এর পর এটি অজমের রাজ্য নামে ভারতীয় প্রজাতন্ত্রের কেন্দ্রীয় সরকারের প্রত্যক্ষ শাসনাধীন "গ" শ্রেণিভুক্ত একটি রাজ্যের মর্যাদা পায়।
১৯৫৬ সালে ভারতের রাজ্যগুলির সীমানা পুনর্নির্ধারিত হয়। সেই বছর ১ নভেম্বর অজমের রাজ্য রাজস্থানের একটি জেলায় পরিণত হয়। পূর্বতন জয়পুর জেলার কিষণগড় মহকুমাটি এই নবগঠিত অজমের জেলার অন্তর্ভুক্ত হয়েছিল।
১৯৫২ সালের ২৪ মার্চ থেকে ১৯৫৬ সাল পর্যন্ত হরিভাউ উপাধ্যায় ছিলেন অজমের রাজ্যের মুখ্যমন্ত্রী। তিনিই এই রাজ্যের প্রথম ও শেষ মুখ্যমন্ত্রী।
কোহরাম

গল্পটি একটি সেনা কর্মকর্তার মৃত্যুর সঙ্গে শুরু হয়, কর্নেল বলবীর সিং সোধা (বচ্চন) কে এই বিষয়টি তদন্ত করতে বলা হয় এবং তিনি আবিষ্কার করেন যে মন্ত্রী বীরভদ্র সিং (ড্যানি ডেনজংপা) এই ষড়যন্ত্রে জড়িত। কর্নেল সোধি চেংগিজিকে হত্যার চেষ্টা করেন ও ব্যর্থ হন। লোকে জানে সোধি মারা গেছেন। তিনি মুম্বইয়ের দাদাভাই/দেবরাজ হাতোদা ছদ্মনাম নিয়ে বসবাস শুরু করেন। মেজর অজিত আর্যকে (পাটেকর) একজন বাঙালি সাংবাদিকের ছদ্মবেশে দাদাভাই/দেবরাজ হাতোদার সত্য পরিচয় জানতে প্রেরণ করা হয়। আর্য সমস্ত ঘটনা জানার পরে, কর্নেল সোধির সাথে যোগ দেন ও সাথে মন্ত্রীকে বিচারের সামনে আনতে এবং সন্ত্রাসী গোষ্ঠীটি খতম করতে চান। মেজর অজিত আর্যের প্রেমিকা যিনি একজন পুলিশ অফিসার, তাদেরকে সহায়তা করেন। 
"মৃত্যুদাতা" ("১৯৯৯") ছবিটি বক্স অফিসে ফ্লপ হওয়ার পরে পরিচালক মেহুল কুমার অমিতাভ বচ্চনকে নিয়ে আরও একটি ছবি বানাতে চেয়েছিলেন। এই দুটি ছবিই প্রযোজনা করেছে অমিতাভ বচ্চন কর্পোরেশন। এই যখন তিনি "কোহরামের" জন্য ধারণা নিয়ে এসেছিলেন, তখন ঘোষিত মুল অভিনয় শিল্পী হিসেবে ডিম্পল কাপাডিয়া, আরশাদ ওয়ারসি এবং কারিশমা কাপুরকে নিয়েছিলেন। এবং শিরোনাম দিয়েছিলেন "আয়ে ওয়াতনে তেরে লিয়"। তবে পরে তা বাতিল হয়ে যায় এবং এই চলচ্চিত্রটি তৈরি হয়েছিল। প্রাথম দিকে নানা পাটেকর, মেহুল কুমারের প্রস্তাব প্রত্যাখ্যান করেছিলেন, তবে পরে ছবিটি করতে রাজি হন। প্রথমদিকে ছবিটি ১৩ আগস্ট মুক্তি পাওয়ার কথা থাকলেও তারপরে মেহুল কুমার এটিকে ৬ আগস্টে মুক্তি দিয়েছিলেন। 
"কোহরাম" মিশ্র পর্যালোচনা পেয়েছিলেন তবে "কুমার" আগের ছবি "মৃত্যুদাতার" চেয়ে ভাল পেয়েছিলেন। যদিও রোটেন টমেটোতে মাত্র ১৬% ব্যবহারকারী এটি পছন্দ করেছেন, সমালোচক অজয় চতুর্বেদী এটিকে গড় চলচ্চিত্র বলে অভিহিত করেছেন। তিনি বলেছিলেন যে প্রথমার্ধটি ভাল থাকলেও দ্বিতীয়ার্ধটি জোর করে সম্পাদিত হয়, তবে ছবিটি নানা পাটেকর ভক্তদের জন্য একটি ট্রিট। ছবিতে তাবুর অভিনয়ের প্রশংসাও করেছেন তিনি।
কোহরাম বক্স অফিসে ১৩৩ মিলিয়ন আয় করেছেন, মার্কিন যুক্তরাষ্ট্রে এটির সংগ্রহ ছিল $৭০,২৫৭। এটি একটি গড় পারফর্মার হিসাবে ঘোষিত হয়েছিল এবং অভ্যন্তরীণ এবং উপগ্রহ টেলিভিশনে ভাল আয় করেছিল।
ডেমোপলিস টাইমস

দ্য ডেমোপলিস টাইমস একটি দৈনিক পত্রিকা যা আলাবামার ডেমোপলিস থেকে প্রকাশিত হয় যার বর্তমানে প্রায় ১৭০০ কপি করে প্রকাশিত হয়। পত্রিকাটির বর্তমান সম্পাদক হলেন রবার্ট ব্লেনকেনশিপ। ২০১৮ সালে, কাগজটি তার শ্রেণিতে সেরা ব্যবসায়ের গল্প বা কলামের জন্য দ্বিতীয় স্থান অর্জন সহ আলাবামা প্রেস অ্যাসোসিয়েশন থেকে ছয়টি পুরস্কার জিতেছে।
উনবিংশ শতাব্দীর দুটি প্রতিদ্বন্দ্বী পত্রিকা: ডেমোপলিস এক্সপ্রেস (১৮৯৩) এবং ডেমোপলিস ডিসপ্যাচ (১৮৯৭) এর মধ্যকার প্রতিদ্বন্দ্বিতার মধ্যে দিয়ে কাগজটি প্রতিষ্ঠা হয়েছিল। 
১৯০৫ সালে, দুটি দৈনিকই একদল বিনিয়োগকারী কিনেছিলেন এবং ১৯১০ সালের দিকে এস এস কর্নিশ এই কাগজটি সম্পাদনা শুরু করেছিলেন এবং তিনি খণ্ড-মালিক ছিলেন। 
তাঁর ক্যারিয়ারের শুরুর দিকে একটি সংক্ষিপ্ত বিরতি নিয়ে (যার সময় পত্রিকাটি সিএ ভারবেক সম্পাদনা করেছিলেন)
পত্রিকাটি ১৯৩৬ সালে জর্জ এবং তার স্ত্রী এলিজাবেথের কাছে বিক্রি হয়েছিল। ১৯৪১ সালে, সংবাদপত্রের বিল্ডিং এবং প্ল্যান্টটি আগুনে পুড়ে গিয়েছিল এবং আনুমানিক পনের হাজার ডলারের ক্ষতি হয়েছিল। ১৯৫৬ সালে সম্পাদক বেন জর্জ আলাবামা প্রেস অ্যাসোসিয়েশনের সভাপতি নির্বাচিত হন। তিনি এবং এলিজাবেথ ১৯৬৭ সালে এই পত্রিকাটি বিক্রি করেছিলেন। 
জেমস ক্যানন ২০০৮ সালে প্রকাশক হিসাবে মনোনীত হন।
আলমগীর হোসেন

আলমগীর হোসেন বাংলাদেশের কিশোরগঞ্জ জেলার রাজনীতিবিদ ও কিশোরগঞ্জ-৩ আসনের সাবেক সংসদ সদস্য।
আলমগীর হোসেন কিশোরগঞ্জ জেলায় জন্মগ্রহণ করেন। তার স্ত্রী রাবেয়া আক্তার খানম। তার ছেলে শিবলু আলমগীর হোসেন।
আলমগীর হোসেন ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে কিশোরগঞ্জ-৩ আসন থেকে সংসদ সদস্য নির্বাচিত হন। তিনি মৃত্যুবরণ করেছেন।
নাস ডেইলি

নুসায়র ইয়াসিন (, ইংরেজি: Nuseir Yassin, ; জন্ম ৯ ফেব্রুয়ারি ১৯৯২) একজন আরব-ইসরায়েলি ব্লগার। তিনি তার ফেসবুক, টিকটক এবং ইনস্টাগ্রামে নাস ডেইলি পৃষ্ঠার অধীনে দৈনিক এক মিনিটের ১,০০০টির বেশি ভিডিও তৈরি করার জন্য সবচেয়ে উল্লেখযোগ্য। তিনি বর্তমানে নাস ডেইলি কর্পোরেশন নামে একটি প্রতিষ্ঠান পরিচালনা করেন।
ইয়াসিন ইসরায়েলের আরাবায় মুসলিম পরিবারে জন্মগ্রহণ করেন। তিনি নিজেকে ফিলিস্তিনি-ইসরায়েলি হিসেবে পরিচয় দেন। তার বাবা একজন মনোবিদ এবং মা পেশায় শিক্ষিকা।তার চার ভাইবোনের মধ্যে তিনি দ্বিতীয়।  তার মাতৃভাষা আরবি ছাড়াও ইংরেজি ও ভাঙা ভাঙা হিব্রু বলতে পারেন। যদিও তিনি একজন মুসলিম হিসেবে বেড়ে উঠেছিলেন, তারপর থেকে তিনি মূলত ইসলাম পালন করা বন্ধ করে দিয়েছেন এবং নিজেকে "অধর্মীয় মুসলিম" হিসেবে ঘোষণা করেছেন।
উনিশ বছর বয়সে ইয়াসিন বায়বান্তরীক্ষ প্রকৌশলে স্নাতক পর্যায়ে পড়াশোনার জন্য হার্ভার্ড বিশ্ববিদ্যালয়ে ভর্তির আবেদন করেন এবং শিক্ষাবৃত্তি লাভ করেন। তিনি তার আবেদন রচনায় আরব হিসেবে ইসরায়েলে তার স্বপ্নপূরণের প্রতিবন্ধকতা তুলে ধরেন। ২০১৪ সালে তিনি অর্থনীতিতে স্নাতক সম্পন্ন করেন এবং কম্পিউটার বিজ্ঞান বিষয়েও পড়াশোনা করেন। এসময় তিনি সহপ্রতিষ্ঠাতা হিসেবে পে-ইট-ফরওয়ার্ড রেজিস্ট্রেশন সার্ভিস, একটি সামাজিক সাইট এবং সার্চ ইঞ্জিন প্রতিষ্ঠা করেন।
২০১৪ এর সেপ্টেম্বরে সফটওয়্যার ডেভেলপার হিসেবে ভেনমোতে কাজ শুরু করেন, ভেনমো পেপ্যালের একটি মোবাইল পেমেন্ট সার্ভিস।
২০১৬ সালে ইয়াসিন দুনিয়া ভ্রমণের সিদ্ধান্ত নিয়ে "ভেনমো"তে ইস্তফা দেন। তার ভ্রমণের অভিজ্ঞতা নিয়ে ভিডিও-ডকুমেন্টারি তৈরির ইচ্ছায় তিনি নাস ডেইলি পাতা তৈরি করেন (আরবিতে "নাস" বলতে বোঝায় "জনসাধারণ")। পাতাটির জন্য প্রতিদিন একটি করে ১০০০টি ভিডিও তৈরি করেন। ২০১৮ এর শুরুতে মার্ক জাগারবার্গের সাথে বৈঠকের পর নাস ডেইলিকে "শো" মর্যাদায় উন্নীত করা হয়।  ২০১৮ এর সেপ্টেম্বরে তার পাতায় অনুসারীর সংখ্যা হয় ৮০ লাখ।; একই বছরের নভেম্বরে সংখ্যা বেড়ে দাঁড়ায় এক কোটিতে।
তার সব ভিডিও এক মিনিট ব্যাপ্তির এবং তা ফেসবুকে পোস্ট করা হয়। ২০১৭তে ইয়াসিন বলেন যে তিনি ইউটিউবে ভিডিও পোস্ট করেননি; কারন হিসেবে বলেন ফেসবুক অধিক লাভজনক হবার পাশাপাশি মানুষের বেশি কাছে পৌঁছানোর উপায় মনে হয়েছে। ২০১৯ সালে তিনি তার অফিশিয়াল ইউটিউব চ্যানেল নাস ডেইলিতে পুরাতন ভিডিওগুলো আপলোড করতে শুরু করেন। মাইক্রোফোন লাগোয়া একটি এসএলআর ক্যামেরা দিয়ে ভিডিওগুলো ধারণ করা হয়, সম্পাদনের কাজ শেষে পরেরদিন মুক্তি দেওয়া হয়। গড়ে প্রত্যেক ভিডিও ধারণ ও সম্পাদনায় সময় লাগে যথাক্রমে ছ'ঘণ্টা ও তিন ঘণ্টা। ফেসবুক অনুসারীদের পরামর্শানুযায়ী ভিডিওর বিষয়বস্তু ঠিক করা হয়। "দ্যাট'স ওয়ান মিনিট, সি ইউ টুমরো (আজকে এই একমিনিটই, আবার কাল দেখা হবে)" ট্যাগলাইনে ভিডিও সমাপ্ত হয়।
ইয়াসিনের সহযোগীদের তালিকায় রয়েছে ইসরায়েলি-মার্কিন ভিডিও নির্মাতা (পাশাপাশি প্রেমিকা) অ্যালিন তামির এবং পোল্যান্ডের ভিডিও ব্লগার ও সুরকার অ্যাগন হেয়ার।
অইংরেজিভাষীদের মাঝে ভিডিওগুলোর ব্যাপক জনপ্রিয়তার কারণে হিন্দি, আরবি, মান্দারিন সহ বিভিন্ন ভাষার সাবটাইটেল যুক্ত করা হয়।
বারখাইন জামেয়া জমহুরিয়া ফাজিল মাদ্রাসা

বারখাইন জামেয়া জমহুরিয়া কামিল মাদ্রাসা বাংলাদেশের আনোয়ারার একটি আলিয়া মাদ্রাসা। মাদ্রাসাটি চট্টগ্রাম জেলার আনোয়ারা উপজেলার অন্তর্গত বারখাইন ইউনিয়নে অবস্থিত। বারখাইন গ্রামে অবস্থিত বলেই মাদ্রাসাটি বারখাইন মাদ্রাসা নামে পরিচিতি লাভ করেছে। মাদ্রাসাটি ইসলামি শিক্ষার প্রসারের জন্য ১৯৭৪ সালে যাত্রা শুরু করে।
স্থানীয়দের সার্বিক সহযোগিতায় উক্ত মাদ্রাসাটি ১৯৭৪ সালে স্থাপিত হয়ে, ১৯৭৫ সালে বাংলাদেশ মাদ্রাসা শিক্ষা বোর্ড কর্তৃক দাখিল পর্যায়ে স্বীকৃতি লাভ করে। বর্তমান অধ্যক্ষের উদ্যোগে মাদ্রাসা পরিচালনা সংঘ ও স্থানীয়দের সহায়তায় ১৯৯৬ সালে বাংলাদেশ মাদ্রাসা বোর্ড কর্তৃক আলিম পর্যায়ে স্বীকৃতি লাভ করে। 
২০০৬ সালের ইসলামী বিশ্ববিদ্যালয় সংশোধনী আইন, ২০০৬ মোতাবেক আলিয়া মাদ্রাসার ফাজিল (স্নাতক ডিগ্রি) ৩ বছর এবং কামিল (স্নাতকোত্তর) ২ বছর মোট ৫ বছরের কোর্স চালু হয় এবং বাংলাদেশের ১,০৮৬টি ফাজিল মাদ্রাসার সঙ্গে এই মাদ্রাসাও ইসলামী বিশ্ববিদ্যালয় কুষ্টিয়ার অধিভুক্ত লাভ করে। এরপরে ২০১৬ সালে মাদ্রাসা শিক্ষাকে আরও আধুনিকরন করার জন্য ইসলামি আরবি বিশ্ববিদ্যালয় প্রতিষ্ঠা করা হয় এবং আলিয়া মাদ্রাসাসমূহ সেখানে স্থানান্তরিত করা হয়।
এ প্রতিষ্ঠান শিক্ষা-মন্ত্রণালয় আয়োজিত জাতীয় শিক্ষা সপ্তাহ ২০১৬ সালে উপজেলা পর্যায়ে শ্রেষ্ঠ শিক্ষাপ্রতিষ্ঠান হিসেবে স্বীকৃতি লাভ করে। ১৯৮০ সালে মাদ্রাসাটি দাখিল স্তরে এমপিওভুক্ত হয়। পরবর্তীতে ২০০১ সালে আলিম এমপিওভুক্ত হয়।
এ প্রতিষ্ঠানে একটা খোলা প্রাঙ্গণ, একটি মসজিদ, একটি পুকুর, একটি আইটি কক্ষ, একটি গ্রন্থাগার ও ছাত্রদের জন্য একটি ছাত্রাবাস রয়েছে।
এ প্রতিষ্ঠানটিতে ২১ জন শিক্ষক-শিক্ষিকা ও ৩ জন কর্মকর্তা-কর্মচারী রয়েছেন। এ প্রতিষ্ঠানে শিক্ষার্থীর সংখ্যা ৯৪৮ জন (২০২০)। এ প্রতিষ্ঠান থেকে সারা বছর জেডিসি, দাখিল, আলিম ও ফাজিল পাশ করে ছাত্র-ছাত্রীরা বিভিন্ন বিশ্ববিদ্যালয়ে ভর্তি হয়।
জোসেফ নিকোলোসি

জোসেফ নিকোলোসি (জানুয়ারি ২৪, ১৯৪৭– মার্চ ৮, ২০১৭) হলেন একজন মার্কিন মনোচিকিৎসক যিনি "রিপারেটিভ থেরাপি" নামক অপবৈজ্ঞানিক "কনভার্শন থেরাপি"র প্রচার, সমর্থন ও চর্চা করতেন, যাকে তিনি মানুষের সমকামী কামনা অতিক্রমনে ও প্রশমনে ও তার স্থলে বিপষমকামী কামনা স্থাপনে সহায়ক বলে দাবি করতেন। নিকোলোসি ন্যাশনাল এ্যাসিয়েশন ফর রিসার্চ এ্যান্ড থেরাপি ফর হোমোসেক্সুয়ালিটি (নার্থ) এর একজন প্রতিষ্ঠাতা ও সভাপতি ছিলেন।
নিকোলোসি দাবি করেন যে শৈশব এবং কৈশোরের বিকাশের উপাদানসমূহ, প্রধাণত পিতামাতার প্রভাব, বিশেষত পিতার প্রভাব, পুরুষ সমকামিতার অন্যতম উল্লেখযোগ্য কারণ হতে পারে। তার মতে,
নিকোলোসি ২০১৭ সালের মার্চ মাসে ফ্লু রোগে আক্রান্ত হয়ে ৭০ বছর বয়সে মৃত্যুবরণ করেন।
কারি স্টোন নকশা পুরস্কার

কারি স্টোন নকশা পুরস্কার যুক্তরাষ্ট্রের অরেগনের বেন্ডভিত্তিক কারি স্টোন ফাউন্ডেশন কর্তৃক প্রদত্ত একটি পুরস্কার। মানবহিতৈষী উদ্ভাবনী প্রকৌশলী নকশা প্রণয়নের জন্য এই পুরস্কারটি প্রদান করা হয়। পুরস্কারটি কোনো বাধা ছাড়াই বিভিন্ন মাত্রার প্রকৌশলীদের প্রদান করা হয়। স্থাপত্য, নগর পরিকল্পনা, জনসংযোগ, পণ্যের নকশা এবং ঐতিহ্যের পৃষ্ঠপোষকতা প্রভৃতি ক্ষেত্রে কাজ করা মানুষেরা পুরস্কার অর্জন করেন। বার্ষিক এক থেকে পাঁচজনকে এই পুরস্কার প্রদত্ত হয়। “সামাজিক জীবনমান উন্নয়নে অবদান রাখা প্রকল্পসমূহকে বৈশ্বিকভাবে তুলে ধরা, সম্মান জানানো এবং পুরস্কৃত করার লক্ষ্যে” কারি স্টোন পুরস্কার প্রদান করা হয়।
পুরস্কার প্রদানের জন্য প্রাথমিকভাবে নেতৃস্থানীয় ব্যক্তিদের সম্প্রদায় বৈশ্বিকভাবে মানবহিতৈষী ও সামাজিক উন্নয়নমূলক কয়েকটি প্রকল্পকে মনোনয়ন দেয়। বছরভিত্তিক নির্বাচিত বিচারকমণ্ডলী পুরস্কারের জন্য চূড়ান্তভাবে নির্বাচিত করে থাকে। অদ্যাবধি জনকল্যাণমূলক নকশা আন্দোলনের মধ্য থেকে ২০০ এর অধিক নকশা এবং নেতৃত্বকে পুরস্কারের জন্য মনোনীত করা হয়েছে।
২০০৮ থেকে ২০১৭ সাল পর্যন্ত ২৬ জন বিজয়ী সর্বোচ্চ ১,০০,০০০ মার্কিন ডলার অর্থমূল্যের পুরস্কার লাভ করেছেন।
কারি স্টোন পুরস্কার বিজয়ীদের অন্তর্ভুক্ত হলো:
কারি স্টোন ফাউন্ডেশন

কারি স্টোন ফাউন্ডেশন যুক্তরাষ্ট্রের অরেগন অঙ্গরাজ্যের বেন্ড শহর ভিত্তিক একটি বেসরকারি প্রতিষ্ঠান। ক্লিফ কারি ও ডিলাইট স্টোন ২০০৭ সালে মিলিতভাবে এটি প্রতিষ্ঠা করেন। কারি স্টোন ফাউন্ডেশন প্রধানত সুস্থ সমাজ গঠনে কোনো উদ্ভাবনী কাজ করা ব্যক্তি বা প্রতিষ্ঠানকে সহায়তা করে থাকে।
২০০৭ সালে প্রতিষ্ঠার পর থেকে কারি স্টোন ফাউন্ডেশন আশ্রয়ণ, স্বাস্থ্যসেবা, নির্মল বায়ু, পরিষ্কার পানি, নিরাপদ খাদ্য, শিক্ষা ও শান্তির লক্ষ্যে বিভিন্ন প্রকল্পে সহায়তা করে আসছে। কারি স্টোন ফাউন্ডেশন অটিস্টিক শিশুদের স্নায়বিক বৈকল্য নিরসন, শিক্ষার অগ্রগতি এবং আচরণগত উন্নয়নের জন্য ছিকুং স্নায়বিক প্রশিক্ষণ কেন্দ্রকে এবং পরমাকালচার ব্যবস্থায় মনোযোগী হওয়ার লক্ষ্যে কাজ করা ইএটি প্রকল্পে সহায়তা প্রদান করে।
এছাড়া প্রকৌশল ও স্থাপত্য নকশার মাধ্যমে উন্নত বিশ্ব নির্মাণে কাজ করা ব্যক্তি ও প্রতিষ্ঠানের সহায়তা ও স্বীকৃতি স্বরূপ কারি স্টোন নকশা পুরস্কার প্রদানের জন্য এই ফাউন্ডেশন পরিচিতি লাভ করে।
শাহলা আতা

শাহলা আতা একজন আফগান রাজনীতিবিদ ও কংগ্রেস উইমেন্স। ২০০৯ আফগানিস্তান রাষ্ট্রপতি নির্বাচনে যে দুইজন নারী প্রার্থী ছিল তার মধ্যে তিনি ছিলেন একজন। তিনি ডিমান্নোকে দেওয়া সাক্ষাৎকারে বলেছিলেন যে, তিনি এবং তার পরিবার যুক্তরাষ্ট্রে ১৮ বছর ধরে বসবাস করেছেন।
রাজনীতিবিদ আসার আগে আতা ছিলেন একজন নিবন্ধিত নার্স এবং প্রশিক্ষিত মনোবিজ্ঞানী।
২০০৫ সালে আফগান জাতীয় আইনসভার নিম্ন কক্ষ হাউস অব পিপলসের সদস্য নির্বাচিত হন, তিনি কাবুলের প্রতিনিধিত্ব করেন এবং জেরগা-এর মাদকদ্রব্যের জন্য মনিটরিং কমিশনের সদস্য ছিলেন।
২০০৯ সালের আফগানিস্তানের প্রেসিডেন্ট নির্বাচনে যে দুইজন নারী প্রার্থী ছিল শাহলা আতা হলেন তাদের একজন, অপর নারী প্রার্থী ছিলেন ফ্রোজান ফানা। তিনি বত্রিশ জন প্রার্থীর মধ্যে ১৪তম স্থান অর্জন করেন এবং ভোট পেয়েছিলেন ১১৪১২টি।
রাষ্ট্রপতি নির্বাচনের প্রচারাভিযানের সময় তিনি বলেন, যদি তিনি নির্বাচিত হন, তবে তিনি ১৯৭০-এর দশকের রাষ্ট্রপতি মোহাম্মদ দাউদ খানের নীতিগুলি বহন করবেন।
২০১৫ সালের ১২ মার্চ আতার প্রাণহীন দেহটি তার বাড়িতে আবিষ্কার করা হয়েছিল এবং কাবুল পুলিশ বিভাগের ফৌজদারি শাখা তদন্ত শুরু করেছে।
ডাব্লিউসিডাব্লিউ উইমেন্স ক্রুজারওয়েট চ্যাম্পিয়নশিপ

দ্য ডাব্লিউসিডাব্লিউ উইমেন্স ক্রুজারওয়েট চ্যাম্পিয়নশিপ (বাংলাঃ ডাব্লিউসিডাব্লিউ হালকা ওজনশ্রেনীর মহিলা শিরোপা) বর্তমানে লুপ্ত পেশাদার কুস্তি সংস্থা ওয়ার্ল্ড চ্যাম্পিয়নশিপ রেসলিং(ডাব্লিউসিডাব্লিউ) কর্তৃক হালকা ওজনশ্রেনীর মহিলা কুস্তিগিরদের জন্য প্রবর্তিত একক শিরোপা ছিল। জাপানের মহিলাদের কুস্তি সংস্থা "জিএইএ জাপান"-এর সাথে যৌথ উদ্যোগে ডাব্লিউসিডাব্লিউ এই শিরোপা প্রতিষ্ঠা করেছিল। "ডাব্লিউসিডাব্লিউ মেইন ইভেন্ট" অনুষ্ঠানের বর্ণনা অনুয়ায়ী শিরোপাটি অনূর্ধ্ব ১৩০ পাউন্ড ওজনের মহিলা কুস্তিগিরদের জন্য প্রবর্তিত হয়েছিল। শিরোপাটির উদ্বোধনী বিজয়ী নির্ধারণের জন্য ১৯৯৭ সালের ৩১ মার্চ হতে ৭ এপ্রিল পর্যন্ত "ডাব্লিউসিডাব্লিউ মানডে নাইট্রোতে" চার মহিলা কুস্তিগিরের একটি প্রতিযোগিতা হয়। প্রতিযোগিতার ফাইনাল "ডাব্লিউসিডাব্লিউ মেইন ইভেন্টে" হয়, এই প্রতিযোগিতার ফলাফল ডাব্লিউসিডাব্লিউ'র অন্যান্য টেলিভিশন অনুষ্ঠানে উল্লেখ করা হয়নি। তোশি উয়েমাতসু এই শিরোপার উদ্বোধনী বিজয়ী ছিলেন।
ধারণা করা হয়, শিরোপাটি শুধুমাত্র "জিএইএ জাপান"-এর মহিলা প্রতিযোগিদের জন্য প্রতিষ্ঠা হয়েছিল। কারণ, শিরোপাটি ১৯৯৮ সালের প্রথম দিকে নিষ্ক্রিয় হয়ার আগে জাপানে এই শিরোপা রক্ষার লড়াই ও দুইবার হাতবদল হয়েছিল।
শিরোপাটির ১১ মাসের ইতিহাসে, তিনজন শিরোপা ধারণ করেছেন। তোশি উয়েমাতসু ছিলেন উদ্বোধনী শিরোপা বিজয়ী। সুগার সাতো সবচেয়ে দীর্ঘ ১৯৫ দিন শিরোপা ধরে রাখেন। সর্বশেষ বিজয়ী ইয়োশিকো তামুরার সবচেয়ে কম ৬৩ দিন শিরোপা ধরে রেখেছিলেন। উয়েমাতসু ২২ বছর বয়সে সবচেয়ে বয়স্ক চ্যাম্পিয়ন, আর তামুরা ২১ বছর বয়সে শিরোপা জেতেন।
শার্ল দ্য গোল বিমানবন্দর

প্যারিস শার্ল দ্য গোল বিমানবন্দর (, ) ফ্রান্সের বৃহত্তম আন্তর্জাতিক বিমানবন্দর এবং ইউরোপের দ্বিতীয় ব্যস্ততম বিমানবন্দর। ১৯৭৪ সালে খোলা হয়, এটি প্যারিসের উত্তর-পূর্বে ২৩ কিলোমিটার (১৪ মাইল) দূরে রোসি-এন-ফ্রান্সে অবস্থিত। রাষ্ট্রনায়ক শার্ল দ্য গোল (১৮৯০-১৯৭০) এর নামানুসারে বিমানবন্দরটির নামকরণ রাখা হয়।
শার্ল দ্য গোল বিমানবন্দরটি ভাল দোয়াজ, সেন-সাঁ-দ্যনি এবং সেন-এ-মার্ন নামক একাধিক কম্যুনের মধ্যে অবস্থিত। এটি এয়ার ফ্রান্স বিমান পরিবহন সংস্থার প্রধান কেন্দ্র এবং অন্যান্য উত্তরাধিকারী বিমান সংস্থার জন্য একটি গন্তব্য (স্টার অ্যালায়েন্স, ওয়ানওয়াল্ড এবং স্কাইটিম থেকে), পাশাপাশি স্বল্প ব্যয়যুক্ত বিমান সংস্থা ইজিজেট, ভুয়েলিং এবং নরওয়েজিয়ান এয়ার শাটলের কেন্দ্রস্থল হিসাবে কাজ করে। বিমানবন্দরটি প্যারিস অ্যারোপোর্ট ব্র্যান্ডের অধীনে গ্রুপ এডিপি দ্বারা পরিচালিত হয়।
২০১৯ সালে, বিমানবন্দরটি প্রায় ৭ কোটি ৬১ লক্ষেরও বেশি যাত্রী এবং প্রায় ৪ লক্ষ ৯৮ হাজার উড়ান পরিচালনা করে, যা এটিকে যাত্রীসংখ্যার দিক থেকে বিশ্বের দশম ব্যস্ততম বিমানবন্দর এবং ইউরোপের দ্বিতীয় ব্যস্ততম বিমানবন্দরে (হিথ্রোর পরে) পরিণত করে। এছাড়াও শার্ল দ্য গোল ইউরোপীয় ইউনিয়নের মধ্যে ব্যস্ততম বিমানবন্দর। পণ্য পরিবহনের দিক থেকে বিমানবন্দরটি বিশ্বের দ্বাদশ ব্যস্ততম এবং ইউরোপের দ্বিতীয় ব্যস্ততম (ফ্রাঙ্কফুর্টের পরে); এখান দিয়ে ২০১২ সালে ২,১৫০,৯৫০ মেট্রিক টন মালামাল পরিবহন হয়েছিল।
২০১৭ সালের হিসাবে অনুযায়ী বিমানবন্দরটি বিশ্বের বেশিরভাগ দেশে সরাসরি বিমান পরিচালনা করে এবং এখানে বিশ্বের সর্বাধিক সংখ্যক বিমানসংস্থার শাখা কার্যালয় রয়েছে। ২০১৮ সালের ১২ই ফেব্রুয়ারি তারিখ থেকে মার্ক উয়ালা বিমানবন্দরের পরিচালক হিসেবে দায়িত্ব পালন করছেন।
প্যারিস শার্ল দ্য গোল বিমানবন্দর ৩২.৩৮ বর্গকিলোমিটার (১২.৫০ বর্গ মাইল) এলাকা জুড়ে গড়ে উঠেছে। টার্মিনাল এবং ধাবনপথগুলি (রানওয়ে) গণনায় নিয়ে বিমানবন্দর অঞ্চলটি তিনটি দেপার্ত্যমঁ (জেলা) এবং ছয়টি কম্যুনের (শহর বা গ্রাম পর্যায়ের প্রশাসনিক বিভাগ) মধ্যে বিস্তৃত।
অভয়পাড়া

অভয়পাড়া বাংলাদেশের পূর্ব-মধ্যাঞ্চলের একটি গ্রাম। এটি চাঁদপুর জেলার কচুয়া উপজেলার ৩ নং বিতারা ইউনিয়নে অবস্থিত। বিতারা ইউনিয়নের একটি অন্যতম গ্রাম অভয়পাড়া। এখানে সরকারি প্রাথমিক বিদ্যালয়, একটি গ্রন্থাগার ও তথ্য কেন্দ্র, কয়েকটি সামাজিক সংগঠন আছে। খিরাই নদী গ্রামের দক্ষিণে প্রবাহিত। বিখ্যাত ঘুঘ্রা বিলটি গ্রামের উত্তরে। পূর্বে শংকরপুর এবং পশ্চিমে বিতারা।
অভয়পাড়া গ্রামে জামে মসজিদ রয়েছে ৬টি।
জেলাস গাই

জেলাস গাই ইংরেজ রক সঙ্গীতজ্ঞ জন লেননের ১৯৭১ সালের "ইমেজিন" একক অ্যালবাম একটি গান। লেনন ১৯৬৮ সালে গানটি লিখতে শুরু করেছিলেন। যখন, এটি ছিল "চাইল্ডি অব নেচার" নামে স্ব-শিরোনামযুক্ত ডাবল অ্যালবাম (যা "হোয়াইট অ্যালবাম" নামেও পরিচিত) রেকর্ডের পূর্বে বিটল্‌সের পরিবেশিত অনেকগুলি গানের মধ্যে একটি। ভারতের ঋষিকেশে বিটলসের আধ্যাত্মিক পশ্চাদপসরণের সময়, ১৯৬৮ সালের গোড়ার দিকে মহর্ষি মহেশ যোগী প্রদত্ত একটি বক্তৃতা থেকে গানের কথাগুলি অনুপ্রাণিত হয়েছিল। পুনরচনায় গানটি একটি স্বীকারোক্তি হিসাবে কাজ করে যেকানে লেনন অপ্রাপ্তির অনুভূতিগুলিকে সম্বোধন করে যা একজন প্রেমিক এবং স্বামী হিসেবে তার ব্যর্থতার ফলস্বরূপ।
"জেলাস গাই" লেননের সর্বাধিক রেকর্ডকৃত গানগুলির একটি, যার কমপক্ষে ৯২টি কভার সংস্করণ রয়েছে। একক হিসাবে প্রকাশিত, রক্সি মিউজিকের সংস্করণটি ১৯৮০ সালের ডিসেম্বরে লেননের মৃত্যুর তিন মাস পরে বেশকয়েকটি দেশে এক নম্বরে পৌঁছেছিল।
১৯৭১ সালের ২৪ মে, এস্কট সাউন্ড স্টুডিওসে লেনন "জেলাস গাই" গানটি রেকর্ড করেছিলেন, যেখানে তার কণ্ঠস্বর ২৯ মে ওভারডাব করা হয়েছিল। স্ট্রিং ওভারডাবগুলি ১৯৭১ সালের ৪ জুলাই নিউ ইয়র্ক শহরের রেকর্ড প্লান্টে গ্রহণ করা হয়েছিল। সঙ্গীতশিল্পীদের মধ্যে দ্য মুডি ব্লুজের মাইক পিন্ডার এবং ব্যাডফিঙ্গারের জোই মল্যান্ড এবং টম ইভান্স অন্তর্ভুক্ত ছিলেন।
নিম্নলিখিত সঙ্গীতশিল্পীরা "ইমাজিন" গানের চূড়ান্ত ট্র্যাকে পরিবেশন করেছিলেন:
গানটির একটি মিউজিক ভিডিও ধারণ করা হয়েছিল, যা মূলত ছিল কোডার সময় সিক্যুয়েনাল সার্কিট প্রফেট-৫ সিনথেসাইজারে শিস বাজানোর পূর্বে ক্যামেরায় ব্রায়ান ফেরির গাওয়া। গিটারবাদক ফিল মানজানেরা এবং স্যাক্সোফোনবাদক অ্যান্ডি ম্যাকে তাদের নিজ নিজ অংশে ভিডিও চলাকালীন উপস্থিত হন।
২০১২ সালে, ইতালিয় বংশোদ্ভূত বেলজিয়ামের গায়ক রবার্তো বেলারোসা "দ্য ভয়েস বেলজিকের" প্রথম মরসুমের সাফল্যের পরে গানটি রেকর্ড করেছিলেন। এটি তার "মা ভোই" আত্মপ্রকাশ অ্যালবামে ২০১২ সালের ৪ এপ্রিল মুক্তি পেয়েছিল। এককটি বেলজিয়ামে ৪ নম্বরে পৌঁছেছিল।
মন মোহন সিং রায়

মন মোহন সিং রায় ভারতীয় সেনাবাহিনীর একজন অবসরপ্রাপ্ত জেনারেল এবং সাবেক উপ সেনা প্রধান। তিনি জেনারেল ফিলিপ ক্যাম্পোজের জায়গায় উপ সেনা প্রধানের দায়িত্ব নিয়েছিলেন এবং মন মোহন ২০১৬ সালে অবসরে গেলে জেনারেল বিপিন রাওয়াত উপ সেনা প্রধান (পরে সেনাপ্রধান) হন।
পুনের জাতীয় প্রতিরক্ষা বিত্যায়তন থেকে মন মোহন মৌলিক সামরিক প্রশিক্ষণ নিয়েছিলেন এবং বোম্বে স্যাপার্স (ইঞ্জিনিয়ার্স কোর)-এ ১৯৭৬ সালে কমিশন লাভ করেছিলেন। স্টাফ কোর্স এবং এনডিসি কোর্স তিনি ভারতেই করেছিলেন।
১৯৭৬ সালের ১৫ই ডিসেম্বর সেনা জীবন শুরু হয় মন মোহনের ২য় লেফটেন্যান্ট পদবীতে। সাঁজোয়া ইঞ্জিনিয়ার ব্যাটেলিয়নের অধিনায়কত্ব, মাউন্টেন ব্রিগেডের অধিনায়কত্ব, একটি কোরের অধিনায়কত্ব করা মন মোহন জীবনের অধিকাংশ সময়েই সেনা সদরে বিভিন্ন দায়িত্ব পেয়েছিলেন, তিনি কোনো ডিভিশনের নেতৃত্ব দেননি।
আলাই

আলাই (; 'অর্থ' তরঙ্গ) হচ্ছে ২০০৩ সালে মুক্তিপ্রাপ্ত একটি তামিল চলচ্চিত্র। প্রণয়ধর্মী এই চলচ্চিত্রটির নায়ক-নায়িকা ছিলেন সিলামবারাসান এবং তৃষা কৃষ্ণন। বিক্রম কুমারের রচনা ও পরিচালনায় চলচ্চিত্রটি ব্যবসাসফল হয়নি এবং দর্শকরাও পছন্দ করেনি। সিলামবারাসান চলচ্চিত্রটিতে রজনীকান্তের অভিনয়ের অনুকরণ করার চেষ্টা করেছিলেন। যে বাজেটে নির্মাণ হয়েছিলো চলচ্চিত্রটি তার এক শতাংশও আয় করতে পারেনি চলচ্চিত্রটি। তৃষার সঙ্গে যদিও সিলামবারাসানের "ভিন্নাইতান্ডি ভারুভায়া" (২০১০) দর্শকরা অনেক পছন্দ করেছিলো।
"কাদাল আড়িবাতিল্লাই" এবং "দম" চলচ্চিত্রের ব্যর্থতার পরে সিলামবারাসান একটি সফল চলচ্চিত্রে অভিনয় করতে চাচ্ছিলেন আর সেটার ফসল হয়ে দাঁড়ায় এই আলাই চলচ্চিত্রটি।
চলচ্চিত্রটি মুক্তি পায় ২০০৩ সালের ১২ই সেপ্টেম্বর তারিখে, দর্শকদের একটুও টানতে পারেনি চলচ্চিত্রটি। চলচ্চিত্রটিতে তৃষা এবং সিলামবারাসানের অভিনয় মানুষের কাছে খুবই আনাড়ি মনে হয়েছিলো। শুধু একটি গান দর্শকরা কিছুটা পছন্দ করেছিলো আর সেটা ছিলো "এন রাগাসিয়া কানাভুগাল"।
এই চলচ্চিত্রটির ব্যর্থতার পর তৃষা আর সিলামবারাসানকে নিয়ে "মালাই" নামের একটি চলচ্চিত্র বের হবে বলে খবর বের হয় যেটা পি এল দেনাপ্পান প্রযোজনা করবেন বলে শোনা যায়, তবে এই নামের কোনো চলচ্চিত্র সিলামবারাসান আর তৃষাকে নিয়ে বের হয়নি। আলাই চলচ্চিত্রটির পরিচালক বিক্রম কুমার ২০০৯ সালে মাধবনকে নিয়ে ইয়াভারুম নালাম চলচ্চিত্র তৈরি করেন এবং সেটি ব্যবসাসফল এবং দর্শকপ্রিয় হয়। তৃষা পরে গৌতম মেননের পরিচালনায় ২০১০ সালে মুক্তিপ্রাপ্ত চলচ্চিত্র "ভিন্নাইতান্ডি ভারুভায়া"তে সিলামবারাসানের সঙ্গে পুনরায় একসঙ্গে অভিনয় করে জনপ্রিয়তা পান, দর্শকপ্রিয়তা সহ চলচ্চিত্রটি তুমুল ব্যবসাসফলতা পায়।
এই চলচ্চিত্রে অভিনেতা সিলামবারাসানের চেহারা দর্শকরা পছন্দ করেনি, তাদের ভালো লাগেনি তৃষার পোশাকও, এরকম দ্য হিন্দু পত্রিকায় একটি সংবাদ বেরিয়েছিলো। সিলামবারাসান পরে "মানমাদান" (২০০৪) চলচ্চিত্রে অভিনয় করা শুরু করেন যেটাতে তিনি জ্যোতিকার সঙ্গে অভিনয় করেছিলেন।
চলচ্চিত্রটির সঙ্গীত পরিচালক ছিলেন বিদ্যাসাগর।
জন আউগুস্তুস সেড

জন আউগুস্তুস সেড (১৮৫৯ – ১৯২৮) তিনি ছিলেন আমেরিকান লেখক এবং অধ্যাপক। ১৯২৮ সালে তিনি "সল্ট ফ্রম মাই অ্যাটিক" লিখেছিলেন
মাদ্রাসা আরাবিয়া খাইরিয়া

মাদ্রাসা আরাবিয়া খাইরিয়া চট্টগ্রামের আনোয়ারা থানার অন্তর্গত পরুয়া-পাড়া গ্রামে অবস্থিত একটি কওমি মাদ্রাসা বা বেসরকারি ইসলামি বিদ্যাপিঠ। দারুল উলুম দেওবন্দের আদলে ১৯৯৩ সালে এটি প্রতিষ্ঠা করেন আল্লামা আবুল খাইর। এই মাদ্রাসায় কিতাব বিভাগে মিশকাত শ্রেণী পর্যন্ত এবং শর্টকোর্স বিভাগ ও হেফজ বিভাগ রয়েছে। 
মাদ্রাসা আরাবিয়া খাইরিয়া আনোয়ারা থানার অন্তর্গত পরুয়া পাড়া গ্রামে অবস্থিত। এটি প্রতিষ্ঠা করে আল্লামা আবুল খাইর।
মাদ্রাসায় নিম্নলিখিত বিভাগসমূহ রয়েছে:
এ মাদরাসার অধীনে একটা লাইব্রেরি, একটি হাসপাতাল ও একটি মহিলা মাদরাসা রয়েছে।
এ প্রতিষ্ঠানে শিক্ষক-শিক্ষিকা প্রায় ২০ জন রয়েছে।
এ মাদরাসায় প্রায় ১০০০-এর মতো ছাত্র রয়েছে।
ফজলুর রহমান (কিশোরগঞ্জের রাজনীতিবিদ)

ফজলুর রহমান বাংলাদেশের একজন রাজনীতিবিদ, আইনজীবী ও কিশোরগঞ্জ-৩ আসনের সাবেক সংসদ সদস্য। তিনি বিএনপির চেয়ারপারর্সন বেগম খালেদা জিয়ার রাজনৈতিক উপদেষ্টা। 
ফজলুর রহমান কিশোরগঞ্জ জেলার ইটনা থানার জয়সিদ্ধি ইউনিয়নের করণসি গ্রামে জন্মগ্রহণ করেন।
ফজলুর রহমান একজন আইনজীবী। বিএনপির চেয়ারপারর্সনের রাজনৈতিক উপদেষ্টা। তবে তিনি এক সময় বাংলাদেশ আওয়ামী লীগের কেন্দ্রীয় নেতা ছিলেন। তিনি মুক্তিযুদ্ধের সময় কিশোরগঞ্জ জেলার মুজিব বাহিনীর প্রধান ছিলেন। তিনি বাংলাদেশ ছাত্রলীগের সেক্রেটারি ও সভাপতির দায়িত্বে ছিলেন।
১৯৮৬ সালের তৃতীয় জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে সম্মিলিত বিরোধী দলের হয়ে তৎকালীন কিশোরগঞ্জ-৩ আসন থেকে সংসদ সদস্য নির্বাচিত হন।
১৯৯১ সালের পঞ্চম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে কিশোরগঞ্জ-৩ আসন থেকে, ১২ জুন ১৯৯৬ সালের সপ্তম জাতীয় সংসদ নির্বাচনে স্বতন্ত্র প্রার্থী হিসেবে কিশোরগঞ্জ-৫ আসন থেকে।
২০০১ সালের অষ্টম জাতীয় সংসদ নির্বাচনে বঙ্গবীর কাদের সিদ্দিকীর কৃষক শ্রমিক জনতা লীগের প্রার্থী হিসেবে কিশোরগঞ্জ-৫ আসন থেকে প্রার্থী হয়ে পরাজিত হন।
তিনি বঙ্গবীর কাদের সিদ্দিকীর কৃষক শ্রমিক জনতা লীগের সাধারণ সম্পাদক ছিলেন।
এর পর চারদলীয় জোট সরকারের শেষ দিকে বাংলাদেশ জাতীয়তাবাদী দলে যোগ দিয়ে কিশোরগঞ্জ জেলা বিএনপির সভাপতি ও বিএনপি চেয়ারপারসন খালেদা জিয়ার উপদেষ্টা হয়েছেন তিনি।
তিনি ২০০৮ সালের নবম ও ২০১৮ সালের একাদশ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে কিশোরগঞ্জ-৪ আসন থেকে পরাজিত হন।
বালখ ক্রিকেট স্টেডিয়াম

বালখ ক্রিকেট স্টেডিয়াম (; ) আফগানিস্তানের মাজার-ই-শরীফে অবস্থিত একটি ক্রিকেট স্টেডিয়াম। এটি বর্তমানে ইউএসএআইডি এবং ভারতের আর্থিক সহায়তায় নির্মাণাধীন রয়েছে। 
আশা করা যায় যে স্টেডিয়ামটি আফগানিস্তানে খেলতে আন্তর্জাতিক দলগুলিকে আকৃষ্ট করতে সক্ষম হবে যা ২০১৭ সালে আইসিসির পূর্ণ সদস্য পদ লাভ করেছিল।
খোস্ত ক্রিকেট স্টেডিয়াম

খোস্ত ক্রিকেট স্টেডিয়াম () বা লোয়া পাকতিয়া ক্রিকেট স্টেডিয়াম () আফগানিস্তানের খোস্ত শহরে অবস্থিত একটি ক্রিকেট স্টেডিয়াম। ২০১৬ সালের ৩০ ডিসেম্বর ৫০,০০০ এরও বেশি দর্শকের উপস্থিতে স্টেডিয়ামটি উদ্বোধন করা হয়েছিল, যা দেশে যে কোনও খেলাধুলার জন্য রেকর্ড করা জনসমাবেশ। জার্মানির সহায়তায় এই স্টেডিয়ামটি তৈরি করা হয়েছিল।
খোস্ত ক্রিকেট স্টেডিয়াম আফগানিস্তানের চতুর্থ নেতৃস্থানীয় ক্রিকেট স্টেডিয়াম, কান্দাহার আন্তর্জাতিক ক্রিকেট স্টেডিয়াম, জালালাবাদের গাজী আমানউল্লাহ আন্তর্জাতিক ক্রিকেট স্টেডিয়াম, এবং কাবুলের আলোকোজাই কাবুল আন্তর্জাতিক ক্রিকেট গ্রাউন্ডের পরেই এর অবস্থান।
গাজী আমানুল্লাহ আন্তর্জাতিক ক্রিকেট স্টেডিয়াম

গাজী আমানুল্লাহ আন্তর্জাতিক ক্রিকেট স্টেডিয়াম () আফগানিস্তানের একটি আন্তর্জাতিক মানের ক্রিকেট স্টেডিয়াম। এটি নানগারহার প্রদেশের জালালাবাদ নতুন শহরতলির গাজী আমানউল্লাহ উপশহরের কেন্দ্রে অবস্থিত।
২০১০ সালের মার্চ মাসে স্টেডিয়ামটির নির্মাণকাজ শুরু হয়, এর ভিত্তিপ্রস্তর স্থাপন করেছিলেন তৎকালিন অর্থমন্ত্রী এবং আফগানিস্তান ক্রিকেট বোর্ডের সভাপতি ওমর জাখিলওয়াল। প্রকল্পটি গাজী আমানউল্লাহ টাউন নির্মাণকারী বিকাশকারীদের হতে প্রাপ্ত ৩০ একর জমিতে নির্মিত হয়েছে। নির্মাণ ব্যয়ের প্রথম পর্ব, যা সম্পূর্ণ এক বছরে নিট খরচ ১ কোটি ৮০ লাখ মার্কিন ডলার (১.৮ মিলিয়ন), এবং এতে মূল স্টেডিয়াম সম্পন্ন অন্তর্ভুক্ত করা হয়েছে। একটি প্যাভিলিয়ন, খেলোয়াড়দের জন্য থাকার ব্যবস্থা এবং প্রশাসনিক ভবনগুলি পরে নির্মিত হয়েছিল। এর দর্শক ধারণক্ষমতা ১৪,০০০ জন।
জাতীয় দল ও অনূর্ধ্ব -১৯ দল যথাক্রমে কানাডা এবং অণূর্ধ্ব-১৯ ক্রিকেট বিশ্বকাপ বাছাইপর্বে আয়ারল্যান্ডে যাওয়ার আগে এই স্টেডিয়ামটি সমাপ্ত হয়েছিল। টি-টোয়েন্টি ম্যাচের মাধ্যমে স্টেডিয়ামটির উদ্বোধন করেন দু'পক্ষ।
আশা করা যায় যে স্টেডিয়ামটি আফগানিস্তান খেলতে আন্তর্জাতিক দলগুলিকে আকর্ষণ করতে সক্ষম হবে, যা এখন আন্তর্জাতিক ক্রিকেট কাউন্সিলের একজন পূর্ণ সদস্য।
সাক্ষী প্রমাণ (চলচ্চিত্র)

সাক্ষী প্রমাণ ১৯৮৯ সালে মুক্তিপ্রাপ্ত বাংলাদেশী নাট্ট্য চলচ্চিত্র। চলচ্চিত্রটি পরিচালনা করেছেন বেলাল আহমেদ। শ্রেষ্ঠাংশে অভিনয় করেছেন মান্না, সাথী, অমিত হাসান, সাবরিনা, রাজীব সহ আরও অনেকে। চলচ্চিত্রটি ১৯৮৯ সালে বাংলাদেশে মুক্তি পায়।
একজন সৎ পুলিশ কর্মকর্তা ও এক আইনজীবী তাদের শুত্রুদের সহিংসতা মোকাবেলা করে একজন প্রত্যক্ষদর্শী সাক্ষীকে বাঁচাতে সংগ্রাম করে।
"সাক্ষী প্রমাণ" চলচ্চিত্রের সুর ও সঙ্গীতায়োজন করেছেন আহমেদ ইমতিয়াজ বুলবুল এবং গানে কণ্ঠ দিয়েছেন রুনা লায়লা, ঝুমু খান, শাকিলা জাফর, বেবী নাজনীন, আগুন, সালমা জাহান ও খালিদ হাসান মিলু।
ব্রাহ্মণ (গরুর জাত)

ব্রাহ্মণ হল আমেরিকায় উদ্ভাবিত একটি গরুর জাত। এটি মূলত মাংস উৎপাদনের জন্য পরিচিত। ১৮৮৫ সালের দিকে মার্কিন যুক্তরাষ্ট্রে মূলত ভারতের বংশোদ্ভুত বিভিন্ন জাতের একাধিক গরু থেকে এই জাতের উন্নয়ন করা হয়। এই ভারতীয় গরুর জাত সমুহ বিভিন্ন সময়ে যুক্তরাজ্য, ভারত, ব্রাজিল হতে যুক্তরাষ্ট্রে আমদানি করা হয়েছিল; এর মধ্যে রয়েছে গির, গুয়েজেরা, ইন্দো-ব্রাজিল এবং ওঙ্গোল জাতের গরু। ব্রাহ্মণ জাতের গোরু তাপ, সূর্যের আলো এবং আর্দ্রতার প্রতি উচ্চ সহনশীল এবং পরজীবীদের প্রতিরোধ-ক্ষম। এটি অনেক দেশে রফতানি করা হয়েছে, বিশেষত গ্রীষ্মমণ্ডলীয় অঞ্চলে; অস্ট্রেলিয়ায় এটিই গরুর সবচেয়ে প্রচলিত জাত। এই জাতের গোরু আরও উন্নত গোরুর জাত উন্নয়নে ব্যবহৃত হয়েছে, যেমন ব্রহ্মসেন যা ইতোঃমধ্যে আলাদা জাত হিসাবে স্বীকৃতি পেয়েছে।
ভারতীয় বংশোদ্ভূত ব্রাহ্মণ গবাদির জাতের নাম ব্রাহ্মণদের (হিন্দু পুরোহিতদের) নামে রাখা হয়েছিল, যারা নিজেরাই হিন্দু দেবতা ব্রহ্মার নামে নামকরণ করেছিলেন। অনেক হিন্দু ব্রাহ্মণ নিরামিষাশী এবং গরু ও ষাঁড়কে পবিত্র বলে বিবেচনা করে, এবং গোমাংস ভক্ষণও করে না। বাংলাদেশের 'কৃষি দিবানিশি' নামক অনুষ্ঠানে এই জাতের গরুকে 'ব্রাহমা' নামে পরিচয় করিয়ে দেয়া হয়।
আমেরিকান ব্রাহ্মণকে ১৯০০ এর দশকের গোড়ার দিকে প্রথম চারটি ভারতীয় গরু প্রজাতির ক্রস হিসাবে জন্ম দেওয়া হয়েছিল: গুজরাত, ওঙ্গোল, গির এবং কৃষ্ণ উপত্যকা। আসল আমেরিকান ব্রাহ্মণ জাতের গরু ১৮৫৪ থেকে ১৯২৬ সালের মধ্যে মার্কিন যুক্তরাষ্ট্রে আমদানি করা Bos indicus প্রজাতির (অর্থাৎ ভারতের গরু) প্রায় ২৬৬ টি ষাঁড় এবং ২২ টি স্ত্রী গাভীর নিউক্লিয়াস থেকে উদ্ভূত হয়েছিল।
ব্রাহ্মণ মাংস উৎপাদনের জন্যই মূলত ব্যবহৃত হয়। এটি মাংস উৎপাদনকারী জাত Bos taurus taurus (ইউরোপীয়) জাতের সাথে ব্যাপকভাবে ক্রস করানো হয়। এটি ব্রাঙ্গাস, বিফমাস্টার, সিমব্রাহ এবং সান্তা জের্‌ত্রুডিস সহ আরও অনেক মার্কিন যুক্তরাষ্ট্রের মাংস উৎপাদনকারী জাতের বিকাশে ব্যবহৃত হয়েছে।
ব্রাহ্মণ জাতের গরুর উত্তাপের প্রতি চরম সহনশীল এবং এজন্য গ্রীষ্মমণ্ডলীয় অঞ্চলে ব্যাপকভাবে প্রসারিত। পুরু ত্বকের কারণে এগুলি পোকামাকড়ের বিরুদ্ধে প্রতিরোধী। ব্রাহ্মণ জাত অন্যান্য জাতের তুলনায় দীর্ঘকাল বেঁচে থাকে।